qundao/data-zh-poetry huggingface dataset:
有客
作者：韩上桂
朝代：明

有客形容黯如漆，裙短不覆才到膝。不知两眼为谁青，但取高歌留白日。读书十载北山中，泉石泠泠常溯风。兴狂便掣青萍剑，气奋欲挂扶桑弓。年来上策献天子，彩笔挥成裂云绮。势蹋昆崙万仞峰，更倾百折东流水。风云散合近如何，点额屡困空蹉跎。春草春花长驻世，祇应蜡屐扪青萝。桂枝纠结徒相恋，下看世俗成滂沱。呜呼，下看世俗成滂沱，古来偃蹇何其多。
有客
作者：韩上桂
朝代：明
体裁：古风

有客形容黯如漆，裙短不覆才到膝。不知两眼为谁青，但取高歌留白日。读书十载北山中，泉石泠泠常溯风。势蹋昆崙万仞峰，更倾百折东流水。风云散合近如何，点额屡困空蹉跎。春草春花长驻世，祇应蜡屐扪青萝。桂枝纠结徒相恋，下看世俗成滂沱。呜呼，下看世俗成滂沱，古来偃蹇何其多。
有所思二章怀国倩也
作者：韩上桂
朝代：明

有所思，乃在罗浮之高山。白云连天不可上，复崖巀嶭锁松关。累石叉牙而纠结，荒榛芜秽掩芳兰。山鬼夜哭，饥鼯晨叹。蝮蛇百尺舔舌肆啮，得人肉而弥欢。暗雨累日秋先寒，猿悲蝉咽愁鸣湍。猛虎忽震怒，惊风扫林峦。道逢退走不敢视，引弓欲射失心肝。朱明跃出，煜灼其上。唇焦口燥，炙之欲乾。金砂石乳虚盘桓，仙童玉女隔云端，令人听此心辛酸。思君不见泪琅玕，飞欲极兮恨短翰。侧身东望空巑岏，惨独惄兮何时安。有所思，乃在南溟之大海。恶浪如山不可度，阳春白日沉光彩。雷霆昼斗擘岩嶅，连天蹙地浮银铠。浩浩乎奔车策马之相送，千岑万壑倏而改。中有鲸鲵鲼鰊诡颜而异首，吞山吐岳含云叆。又有天吴罔象之穷奇，招风募雨帆樯溃。梗萍飘泊杳不知其所底，偶然得之糜如醢。观者皆震号，死者不相待。呜呼，欲诉兮谁为宰。秦皇汉武如梦中，三山银阙今安在。思君不见令人馁，急欲济兮舟不逮。侧身极望涕沿洄，惨独忧兮心既痗。
有所思二章怀国倩也·其一
作者：韩上桂
朝代：明
体裁：古风

有所思，乃在罗浮之高山。白云连天不可上，复崖巀嶭锁松关。累石叉牙而纠结，荒榛芜秽掩芳兰。山鬼夜哭，饥鼯晨叹。暗雨累日秋先寒，猿悲蝉咽愁鸣湍。道逢退走不敢视，引弓欲射失心肝。唇焦口燥，炙之欲乾。金砂石乳虚盘桓，仙童玉女隔云端，令人听此心辛酸。思君不见泪琅玕，飞欲极兮恨短翰。侧身东望空巑岏，惨独惄兮何时安。
有所思二章怀国倩也·其一
作者：韩上桂
朝代：明

有所思，乃在罗浮之高山。白云连天不可上，复崖巀嶭锁松关。累石叉牙而纠结，荒榛芜秽掩芳兰。山鬼夜哭，饥鼯晨叹。蝮蛇百尺舔舌肆啮，得人肉而弥欢。暗雨累日秋先寒，猿悲蝉咽愁鸣湍。猛虎忽震怒，惊风扫林峦。道逢退走不敢视，引弓欲射失心肝。朱明跃出，煜灼其上。唇焦口燥，炙之欲乾。金砂石乳虚盘桓，仙童玉女隔云端，令人听此心辛酸。思君不见泪琅玕，飞欲极兮恨短翰。侧身东望空巑岏，惨独惄兮何时安。
有所思二章怀国倩也·其二
作者：韩上桂
朝代：明
体裁：古风

有所思，乃在南溟之大海。恶浪如山不可度，阳春白日沉光彩。浩浩乎奔车策马之相送，千岑万壑倏而改。中有鲸鲵鲼鰊诡颜而异首，吞山吐岳含云叆。观者皆震号，死者不相待。呜呼，欲诉兮谁为宰。秦皇汉武如梦中，三山银阙今安在。思君不见令人馁，急欲济兮舟不逮。侧身极望涕沿洄，惨独忧兮心既痗。
有所思二章怀国倩也·其二
作者：韩上桂
朝代：明

有所思，乃在南溟之大海。恶浪如山不可度，阳春白日沉光彩。雷霆昼斗擘岩嶅，连天蹙地浮银铠。浩浩乎奔车策马之相送，千岑万壑倏而改。中有鲸鲵鲼鰊诡颜而异首，吞山吐岳含云叆。又有天吴罔象之穷奇，招风募雨帆樯溃。梗萍飘泊杳不知其所底，偶然得之糜如醢。观者皆震号，死者不相待。呜呼，欲诉兮谁为宰。秦皇汉武如梦中，三山银阙今安在。思君不见令人馁，急欲济兮舟不逮。侧身极望涕沿洄，惨独忧兮心既痗。
望仙歌
作者：韩上桂
朝代：明

有美一人弄玉箫，扬蛾委睇金步摇。袖携神雨惊初下，佩拂明珠宛自娇。瑶草路迷愁月冷，石坛花发叹春遥。灵心欲借晨风翮，目极何时蹑紫霄。
望仙歌
作者：韩上桂
朝代：明

若有人兮控紫烟，骖白鹤兮翳青莲。霓桥恍其在目，步沧浪而上天。思邀之兮河无梁，身造之兮天一方。山兮嵂屼，水兮漩涓。重岩昼冥不见日，惊波夕动心徒然。春已暮兮草已萋，猿狖叫兮风凄凄。将仙人之共处，何王孙之未归。山中兮白露滴，岩花兮月如素。沐余发于咸池，骋余足于天路。虎鼓瑟，鸾率舞。山冉冉其来云，天淫淫而欲雨。呼赤松兮摩其颠，召方平兮枕其股。天为盖兮地为舆，授丹经兮录素书。将归息乎阆风之苑，又底迹乎赤城之居。日既夕兮倚山阿，守空垆兮岁月多。使蓬莱可得而至兮，吾又何惮夫渺漭之风波。
望海
作者：韩上桂
朝代：明

石楼高压踞仙坛，万叠洪涛起大观。山峻岂无虎兕吼，峡斗似有蛟龙蟠。孤帆带雨愁云湿，爽气冒日精光寒。乘风破浪有何事，顾我且下任公竿。
望罗浮
作者：韩上桂
朝代：明

东望罗浮四百峰，峰峰斗削青芙蓉。崖欹转觉白日碍，洞古况有阴云封。瀑布银河纷错落，玉书金简光玲珑。师雄梦后有何见，春去梅花不易逢。
期云馆
作者：韩上桂
朝代：明

日烘香炉峰，轻烟低入研。点笔佳句来，霞光飞片片。
朱叔祥虹山园三首
作者：韩上桂
朝代：明

城市嚣尘甚，君家自一村。牵萝护墙瓦，倚筱补柴门。岩密含云宿，林深杂鸟喧。灌园陈仲子，口吃不能言。水阁波光远，山亭翠色微。樵歌来别径，文酒度清晖。地苦竹从瘦，潭深鳜故肥。主人浑无着，鸥鸟自忘机。锦石奇如画，苔痕细作钱。幽花轻压砌，衰柳淡萦烟。架稳从莺坐，竹惊扰鹤眠。何因邻别洞，步屐任经年。
朱叔祥虹山园三首·其一
作者：韩上桂
朝代：明

城市嚣尘甚，君家自一村。牵萝护墙瓦，倚筱补柴门。岩密含云宿，林深杂鸟喧。灌园陈仲子，口吃不能言。
朱叔祥虹山园三首·其三
作者：韩上桂
朝代：明

锦石奇如画，苔痕细作钱。幽花轻压砌，衰柳淡萦烟。架稳从莺坐，竹惊扰鹤眠。何因邻别洞，步屐任经年。
朱叔祥虹山园三首·其二
作者：韩上桂
朝代：明
体裁：五言律诗

水阁波光远，山亭翠色微。地苦竹从瘦，潭深鳜故肥。主人浑无着，鸥鸟自忘机。
朱叔祥虹山园三首·其二
作者：韩上桂
朝代：明

水阁波光远，山亭翠色微。樵歌来别径，文酒度清晖。地苦竹从瘦，潭深鳜故肥。主人浑无着，鸥鸟自忘机。
杂咏
作者：韩上桂
朝代：明

朝上东门城，念与浮云驰。四海若兹大，放意惟所之。东有青琅玕，西有紫玉芝。秉性得所欲，仙人为我期。青阳不相待，日月渐亏迟。且教饮美酒，莫学竞蛾眉。吾望羡门子，俯仰慰吾思。驱车涉泗水，水绿渐车裳。皖彼牵牛星，欲济河无梁。有婉彼季女，盛年处空房。青丝为君被，白玉为君床。珊瑚光照灼，五色错文章。岂不慕芳华，佳人徒自伤。凉秋多落叶，白露变为霜。鱼龙处深渊，凤凰鸣高冈。相思两不见，日暮空傍徨。斗酒暂为乐，寸心真共知。堂高多古树，日暮生凉飔。同为世上客，冉冉竟何之。高冠郁崔嵬，短剑光陆离。临行重行行，叹子未能归。报恩不在大，念怨不在小。前路少征人，天长见飞鸟。箫声远以扬，琴声淡以长。佳人扰素腕，入暮不成章。鸴鸠笑鹍鹏，大小各有肠。人生非豕鹿，聚合安可常。谁云蕨可采，揽之不盈筐。悠悠四海大，相向在何方。入门各自叹，惆怅双鸳鸯。萍草本无根，托生江汉湄。惊风一朝起，各在天一涯。野月照庭帷，清霜沾我衣。同为千里望，何处能光辉。海燕不知冬，蝉蜕不知春。万物各有定，吾生何所邻。中岁苦离别，托心常不移。胡为双鸿鹄，誓志东南飞。鸿飞岂不高，望者徒为劳。将适芙蓉沼，复往幽兰皋。霜雪久零落，背上无馀毛。常恐罾缴密，哀怨徒嗷嗷。黄雀倚檐屋，栖栖若有求。饮啄曾几何，网弋遂见收。飞燕处堂幕，出入恣所投。同为世上鸟，祸福何异由。机性苟未灭，耳目动招尤。考叔非不贤，罪乃起挟辀。所以贵达人，脱身事遨游。
杂咏·其一
作者：韩上桂
朝代：明

朝上东门城，念与浮云驰。四海若兹大，放意惟所之。东有青琅玕，西有紫玉芝。秉性得所欲，仙人为我期。青阳不相待，日月渐亏迟。且教饮美酒，莫学竞蛾眉。吾望羡门子，俯仰慰吾思。
杂咏·其七
作者：韩上桂
朝代：明

黄雀倚檐屋，栖栖若有求。饮啄曾几何，网弋遂见收。飞燕处堂幕，出入恣所投。同为世上鸟，祸福何异由。机性苟未灭，耳目动招尤。考叔非不贤，罪乃起挟辀。所以贵达人，脱身事遨游。
杂咏·其三
作者：韩上桂
朝代：明
体裁：古风

堂高多古树，日暮生凉飔。同为世上客，冉冉竟何之。高冠郁崔嵬，短剑光陆离。临行重行行，叹子未能归。报恩不在大，念怨不在小。前路少征人，天长见飞鸟。
杂咏·其三
作者：韩上桂
朝代：明

斗酒暂为乐，寸心真共知。堂高多古树，日暮生凉飔。同为世上客，冉冉竟何之。高冠郁崔嵬，短剑光陆离。临行重行行，叹子未能归。报恩不在大，念怨不在小。前路少征人，天长见飞鸟。
杂咏·其二
作者：韩上桂
朝代：明
体裁：古风

驱车涉泗水，水绿渐车裳。皖彼牵牛星，欲济河无梁。有婉彼季女，盛年处空房。青丝为君被，白玉为君床。岂不慕芳华，佳人徒自伤。凉秋多落叶，白露变为霜。鱼龙处深渊，凤凰鸣高冈。相思两不见，日暮空傍徨。
杂咏·其二
作者：韩上桂
朝代：明

驱车涉泗水，水绿渐车裳。皖彼牵牛星，欲济河无梁。有婉彼季女，盛年处空房。青丝为君被，白玉为君床。珊瑚光照灼，五色错文章。岂不慕芳华，佳人徒自伤。凉秋多落叶，白露变为霜。鱼龙处深渊，凤凰鸣高冈。相思两不见，日暮空傍徨。
杂咏·其五
作者：韩上桂
朝代：明

萍草本无根，托生江汉湄。惊风一朝起，各在天一涯。野月照庭帷，清霜沾我衣。同为千里望，何处能光辉。海燕不知冬，蝉蜕不知春。万物各有定，吾生何所邻。
杂咏·其六
作者：韩上桂
朝代：明

中岁苦离别，托心常不移。胡为双鸿鹄，誓志东南飞。鸿飞岂不高，望者徒为劳。将适芙蓉沼，复往幽兰皋。霜雪久零落，背上无馀毛。常恐罾缴密，哀怨徒嗷嗷。
杂咏·其四
作者：韩上桂
朝代：明

箫声远以扬，琴声淡以长。佳人扰素腕，入暮不成章。鸴鸠笑鹍鹏，大小各有肠。人生非豕鹿，聚合安可常。谁云蕨可采，揽之不盈筐。悠悠四海大，相向在何方。入门各自叹，惆怅双鸳鸯。
杂怀
作者：韩上桂
朝代：明

夷齐虽渴死，不饮盗泉浆。颜回虽饿死，不食覆车粮。蝍蛆甘腐带，青蝇嗜恶壤。凤凰翔千仞，振足来高冈。君子秉大道，缅邈羲与黄。岂无曲者容，不若抗而方。孔子不伯周，管仲不皇唐。小人徒唧唧，谁与论短长。木曲不避影，貌丑不避镜。镜岂为我私，影岂为我正。周公被流言，千古推大圣。孔子厄齐陈，逡巡引天命。君子静修身，此心如圆映。善有华衮随，恶有雷霆竞。夙兴而夜寐，努力承明盛。
杂怀·其一
作者：韩上桂
朝代：明

夷齐虽渴死，不饮盗泉浆。颜回虽饿死，不食覆车粮。蝍蛆甘腐带，青蝇嗜恶壤。凤凰翔千仞，振足来高冈。君子秉大道，缅邈羲与黄。岂无曲者容，不若抗而方。孔子不伯周，管仲不皇唐。小人徒唧唧，谁与论短长。
杂怀·其二
作者：韩上桂
朝代：明

木曲不避影，貌丑不避镜。镜岂为我私，影岂为我正。周公被流言，千古推大圣。孔子厄齐陈，逡巡引天命。君子静修身，此心如圆映。善有华衮随，恶有雷霆竞。夙兴而夜寐，努力承明盛。
杨梅
作者：韩上桂
朝代：明

杨家奇果几能知，岭峤人言胜荔枝。玉盘满饤琼英灼，赠尔还将鼎实期。
杮
作者：韩上桂
朝代：明

雪里枝头珍果熟，雕檐点缀辉红玉。病肺何愁渴未消，一咽灵浆知满腹。
柬余承采
作者：韩上桂
朝代：明

千金缔结始为邻，片语殷勤遂见亲。白水尚盟坛坫旧，青云翻接凤鸾新。诗声暗彻从侵梦，烛影遥分任借贫。神物古来常作对，双龙今已会延津。
栗
作者：韩上桂
朝代：明

异种曾闻植上林，携来蒸玉胜南金。趋朝此日天颜近，战栗真堪报赤心。
梨花竹
作者：韩上桂
朝代：明

雪里看花花似雪，酌泉太守同清绝。秀色犹含碧玉枝，亭亭百尺占奇节。道是仙标未忍离，梦魂千里惜临岐。儿童昨夜欢相送，竹马来时许再骑。
梨花竹·其一
作者：韩上桂
朝代：明

雪里看花花似雪，酌泉太守同清绝。秀色犹含碧玉枝，亭亭百尺占奇节。
梨花竹·其二
作者：韩上桂
朝代：明

道是仙标未忍离，梦魂千里惜临岐。儿童昨夜欢相送，竹马来时许再骑。
江口望瀑泉
作者：韩上桂
朝代：明

逶迤一水挂碧岑，突兀远见山光深。青天半泣螭龙雨，赤日翻愁猿狖吟。石上孤云生细细，涧边幽草静阴阴。经行绿鬓年频异，莫遣寒声到客心。
江月
作者：韩上桂
朝代：明

初月湛微波，轻盈奈若何。俯手近可拾，仰天光较多。潆澜浮片玉，散影成双蛾。渐与浮云隔，无为掩薜萝。
江雨
作者：韩上桂
朝代：明

一雨江头十日寒，故园犹带暮云看。自思裹饭悲生事，谁念歌鱼作客难。多病未堪违药饵，清时那可误儒冠。旧存羽翮飞腾意，祇是间关念已残。
沈千秋虞部招饮净兰寺得平风二韵
作者：韩上桂
朝代：明

路入荒堤景渐清，临流古寺晚钟鸣。尊开荷叶香相袭，席接波光掌共平。谈理剧时宁强胜，听歌婉处倍留情。兴酣却悔来何后，为报林烟且慢生。芦荻萧萧弄晚风，江南胜事俨相同。桥当断岸残霞外，人在寒流一镜中。安国赋成聊避罚，沈郎诗瘦转能工。分题尽属名时彦，千载兰亭肯独雄。
沈千秋虞部招饮净兰寺得平风二韵·其一
作者：韩上桂
朝代：明

路入荒堤景渐清，临流古寺晚钟鸣。尊开荷叶香相袭，席接波光掌共平。谈理剧时宁强胜，听歌婉处倍留情。兴酣却悔来何后，为报林烟且慢生。
沈千秋虞部招饮净兰寺得平风二韵·其二
作者：韩上桂
朝代：明

芦荻萧萧弄晚风，江南胜事俨相同。桥当断岸残霞外，人在寒流一镜中。安国赋成聊避罚，沈郎诗瘦转能工。分题尽属名时彦，千载兰亭肯独雄。
泊西驿
作者：韩上桂
朝代：明

凉风起西驿，飘泊讵禁秋。日月双蓬转，江湖一剑游。寄人惭薄面，逐橹愧轻鸥。多少浮生事，王孙几自谋。
泛江
作者：韩上桂
朝代：明

天地日流此，平空一划开。鸟过云共没，湍急岸将颓。草树微茫尽，鱼龙喷薄回。壮怀那可竞，坐久意悠哉。
浮丘社寿桐柏山人
作者：韩上桂
朝代：明

会文还此地，起草竞探玄。已与嚣尘隔，偏宜爽气连。江涛驱入砚，桃实掇登筵。醉后凌丹巘，飘飘步欲仙。
清音楼
作者：韩上桂
朝代：明

巨灵手擘丹崖欹，玉龙喷沫冰丝垂。乘风散作千银枝，映日翻惊宝鉴披。飞泉主人事幽赏，选胜禺阳共俛仰。倚岩特作清音楼，日对雪花大于掌。漱石何如洗耳高，朗吟端拟扬风骚。竹炉鼎沸知茶熟，一啜诗情定转毫。
游七星岩谒萧太史时成昏五羊
作者：韩上桂
朝代：明

南探洞壑奇，恍接函关气。七星错落悬，咫尺神都秘。倏有羽衣人，冉冉云鸾至。云鸾缥缈苍梧间，乘风直造蓬莱班。彤霞旭日朝相映，仙舆翠节摇金镮。使我见之心胆堕，握芳讵掷河阳果。突如骥子渴奔泉，白日制断黄金锁。我闻天子之庭多大贝，九鼎璠玙圭璧会。君岂其一照光含，轻盈兀坐冰壶对。扣之声音清以越，黄钟玉磬人从悦。自信平生眼未经，剖肝不复私毫发。况复幽怀宴笑宜，弄人杨柳春风披。投壶雅歌相快意，谓我为材似大儿。乃知羚羊非岞崿，奇情孰与金銮客。岂从秦台玉女弄箫来，或是灵槎泛夜逢鳷鹊。愧我尘心蜕不成，将飞屡滞触藩楹。安得仙人饮我一杯露，飒飒羽翼风从生。
游七星岩黑洞火尽崖出题岩上石壁
作者：韩上桂
朝代：明

玉岩斲削摩苍空，倒级巀嶪金莲峰。撑拿怪石复道重，枝柯剑戟爪青铜。龙争蛇斗炉冶镕，霞蒸电烁骇心胸。不知搆在何代工，积烟结黛螺蠡崇。体势下齧上颔丰，左折入洞屈青葱。古皮剥落苔藓封，鳌鱼赑负蓬莱宫。珠悬乳滴隆空穹，隙吞窍突神力通。磨牙截齿刀锯攻，极世所无险怪懵。吸呼噏答吁声钟，鲸喧蚁斗怵其聪。阴潭水黑腹沉虹，澌流觱泄咽金咙。渐衣溅足须发濛，以舌餂之滋液浓。倏忽上下横距纵，腰侧脊折蜿如虫。扶逦匍匐鳖伏从，气缩喘薄老秃翁。仰面错搁飞削冲，束隘窒蹙不可容。积寒密昧侵嘘风，须臾火尽销轻红。夭杳䆗窱安所终，肝胆战慄魍魅蒙。昏黑梦寐匪世逢，肩触背袭足相踪。扪行蹩躠如矇瞳，恍然跳跃升天中。出幽竟越陂亭东，顾见往路湮丰茸。如珠入海探骊龙，七星其一情何穷。谁者偕游苏李同，秀骨特达青水公。俱怀浩思邀金童，神膏湛濯芝术供。悦怿耳目心志充，大笑却问北海邕。如何拔剑倚崆峒，虚谷有灵笑足跫。乐哉斯游日未舂，时惟庚子春之融。
游天坛
作者：韩上桂
朝代：明

苍松夹道昼阴森，丹洞长封野草深。山鸟似将歌吹啭，翩翻犹待翠华临。星旗缥缈映仙幡，万朵彤云捧至尊。见说銮舆初御日，亲劳法从驻龙轩。
游天坛·其一
作者：韩上桂
朝代：明

苍松夹道昼阴森，丹洞长封野草深。山鸟似将歌吹啭，翩翻犹待翠华临。
游天坛·其二
作者：韩上桂
朝代：明

星旗缥缈映仙幡，万朵彤云捧至尊。见说銮舆初御日，亲劳法从驻龙轩。
游星岩过谒还素李公
作者：韩上桂
朝代：明
体裁：七言律诗

似索遗珠来赤水，将因问道出崆峒。飞流直下龙门峻，古洞虚悬象纬崇。自是依归情倍切，不知身世御泠风。
游星岩过谒还素李公
作者：韩上桂
朝代：明

思探石室扣玲珑，琢削何年鬼斧工。似索遗珠来赤水，将因问道出崆峒。飞流直下龙门峻，古洞虚悬象纬崇。自是依归情倍切，不知身世御泠风。
游朱季美虹冈园
作者：韩上桂
朝代：明

虹冈之冈何逶迤，盘桓间道曲相随。林深莽互翳白日，巑岏两岸阴云低。背郭遥连明月涧，菖蒲九节生淩乱。石泉汩汩咽龙吟，旁绕芳丛环古县。雉堞雄高压海天，雨馀风散万家烟。窗函睥睨横碧落，指点千帆相往旋。近山恍有丹霞气，安期炼食疑此地。西接浮丘路岂遥，罗浮门户应同秘。春到寒梅万树开，师雄梦入想徘徊。月光影落如鳞砌，炎岭翻惊舞雪回。傍屋更饶千亩竹，富比侯封卑食肉。若道山阴王子来，啸咏累日应忘足。袭袭芳池漾彩禽，鵁鶄鸂鶒对浮沉。鸾开宝镜调能舞，鹤引丹经振好音。中有主人冠箨冠，风流时自佩幽兰。换鹅拟办黄庭帖，扫兔直洒秋霜寒。问字侯芭怜寂寞，载酒从游多不恶。日落焚香小座清，茶烹石鼎轻烟扑。薄暮犹闻樵笛归，声入委巷喧相追。拂弦促柱思未已，错以雅韵扬清徽。架上牙签高什袭，玩弄信可淹閒日。水石翎毛待品题，得意千金莫浪笔。有时高咏吐新词，珊瑚细间碧琉璃。大儿小儿方足友，九歌七发真吾师。社结梅花开胜地，黎梁往韵犹堪嗣。郭内幽閒自一村，风尘杂沓那能至。贱子烟霞旧有缘，多君意味更相怜。买山薄禄应难遂，暂可淹留且拚年。
游朱季美虹冈园
作者：韩上桂
朝代：明
体裁：古风

虹冈之冈何逶迤，盘桓间道曲相随。林深莽互翳白日，巑岏两岸阴云低。背郭遥连明月涧，菖蒲九节生淩乱。石泉汩汩咽龙吟，旁绕芳丛环古县。雉堞雄高压海天，雨馀风散万家烟。窗函睥睨横碧落，指点千帆相往旋。近山恍有丹霞气，安期炼食疑此地。西接浮丘路岂遥，罗浮门户应同秘。月光影落如鳞砌，炎岭翻惊舞雪回。傍屋更饶千亩竹，富比侯封卑食肉。若道山阴王子来，啸咏累日应忘足。袭袭芳池漾彩禽，鵁鶄鸂鶒对浮沉。鸾开宝镜调能舞，鹤引丹经振好音。中有主人冠箨冠，风流时自佩幽兰。换鹅拟办黄庭帖，扫兔直洒秋霜寒。问字侯芭怜寂寞，载酒从游多不恶。日落焚香小座清，茶烹石鼎轻烟扑。薄暮犹闻樵笛归，声入委巷喧相追。拂弦促柱思未已，错以雅韵扬清徽。水石翎毛待品题，得意千金莫浪笔。有时高咏吐新词，珊瑚细间碧琉璃。社结梅花开胜地，黎梁往韵犹堪嗣。郭内幽閒自一村，风尘杂沓那能至。贱子烟霞旧有缘，多君意味更相怜。买山薄禄应难遂，暂可淹留且拚年。
游积翠园并序
作者：韩上桂
朝代：明

偶来辟疆园，游戏竹林下。云物递清新，花木低相亚。野树盖中庭，馀阴荫比舍。碍日搆飞楹，攒云拱朱榭。地僻鸟易驯，涧绝虹仍跨。蓄水灌蔬畦，寒流潆石鏬。疏菊晚逾鲜，败荷久已卸。方冬场圃成，万室入禾稼。村巷出牛羊，主人属清暇。樽宽北海情，屣倒中郎迓。本自托石交，况乃藉姻娅。屑语等琳琅，芳词袭兰麝。席地竟长筵，临流洽飞斝。珍馔络珠盘，竹厨行美炙。诸蔬错蟹虾，嘉果有橘蔗。郁金琥珀浓，宝杓琉璃泻。博木竞枭牟，选隽事壶射。不醉尔无归，就逋我弗赦。调笑杂优俳，喧嚣恣瞋骂。侧弁转悠然，屡舞且勿咤。恶宾苦见逢，稚子窃惊讶。欢赏意正浓，颜色轻相借。更久烬欲销，客休主未罢。卧我碧云楼，覆我青罗帕。疏星点翠帘，冻雨消长夜。起视觉苍茫，宿昔如羽化。吁嗟此夕游，洵矣美无价。天明起就途，仆夫不肯驾。豪性固由来，贱子谨致谢。
游积翠园并序
作者：韩上桂
朝代：明
体裁：古风

偶来辟疆园，游戏竹林下。云物递清新，花木低相亚。野树盖中庭，馀阴荫比舍。碍日搆飞楹，攒云拱朱榭。地僻鸟易驯，涧绝虹仍跨。蓄水灌蔬畦，寒流潆石鏬。疏菊晚逾鲜，败荷久已卸。方冬场圃成，万室入禾稼。村巷出牛羊，主人属清暇。樽宽北海情，屣倒中郎迓。本自托石交，况乃藉姻娅。屑语等琳琅，芳词袭兰麝。席地竟长筵，临流洽飞斝。珍馔络珠盘，竹厨行美炙。诸蔬错蟹虾，嘉果有橘蔗。郁金琥珀浓，宝杓琉璃泻。博木竞枭牟，选隽事壶射。调笑杂优俳，喧嚣恣瞋骂。侧弁转悠然，屡舞且勿咤。恶宾苦见逢，稚子窃惊讶。欢赏意正浓，颜色轻相借。更久烬欲销，客休主未罢。卧我碧云楼，覆我青罗帕。疏星点翠帘，冻雨消长夜。起视觉苍茫，宿昔如羽化。吁嗟此夕游，洵矣美无价。天明起就途，仆夫不肯驾。豪性固由来，贱子谨致谢。
游飞泉洞寄洞主人朱少襄
作者：韩上桂
朝代：明

中宿岧峣路转通，剪萝辟磴谁人功。重来暗壑沉金锁，不尽飞泉饮涧虹。日落猿啼愁暮雨，天清鹤影御微风。枕流似洗巢由耳，净土能令俗虑空。
漫兴
作者：韩上桂
朝代：明

三十无成春恨孤，一杯今日慰踟蹰。羞因拙妇誇存舌，笑向樗蒲妄得卢。海鹤影从青汉没，楚妃色与众人殊。解嘲未惜玄为白，寂寞差存宅一区。
漫兴
作者：韩上桂
朝代：明

翠袖飘摇翳弱兰，玉盘饱饭青琅玕。京南京北不称意，匹马欲还春雨寒。
点兵行
作者：韩上桂
朝代：明

频频听点兵，点兵声满衢。问渠何所去，去去阴山隅。阴山逾万里，临行缓斯须。往年戍海南，今年戍海北。边圉久用师，致死出微力。东家往月行不归，但闻短兵初合围。西家壮男今又发，弱毛黄口新裹发。顾我萧条一老丁，年过五十发星星。生归恐已逾老丑，死去便尔填沧溟。沧溟水深波灭没，处处营头看苦月。秦皇汉武昔平胡，天阴风雨声呜呜。
烛
作者：韩上桂
朝代：明

盘龙移绣柱，倒凤照琼妆。独觉丹心苦，空馀玉箸长。得钱频送喜，吐桂欲生香。寄语东邻子，何妨借壁光。
烛龙歌即事呈谢叶台翁师相
作者：韩上桂
朝代：明

烛龙扬辉三万里，清光上映天河水。幽崖毫发尽分明，遍照闾阎无彼此。此烛本是台星精，时当有道泰阶平。天子居宸运斗柄，玉烛均调万化成。有时化作剑光紫，气射斗牛难逼迩。忽悬秘阁灼青藜，更与文人校书史。书史千年杳莫寻，师相曾研万古心。玉衡四转提常正，水镜平涵江汉深。即今入践微垣侧，一片丹心扶帝极。清影能添日月光，馀辉尚结云霞色。道经沛郡昴星浮，萧相当年辅赤刘。天垂五老扶皇业，霸术看同爝火流。此时上将开营待，列炬华筵吐精彩。万柝应知野燧消，一弯尚藉天灯在。宴罢仙槎且复乘，沿河星斗辉相凌。岂知滕阁迟王勃，更有龙门御李膺。夜深剪烛延清话，香蜡频销未忍谢。撤送座上双短檠，一路流光欢见借。深院金莲不敢知，凿壁今资鼎说诗。大臣自受朝阳宠，贫女亦邀邻屋私。烨烨宵行同熠耀，昆璧不鄙微珠照。自思献曝本怀诚，岂患扪烛徒博笑。长夜迷冥何所之，斗杓仰视四方知。大明曦御看初起，浴日神功在我师。
燕市赠李涵初
作者：韩上桂
朝代：明
体裁：古风

长安一杯酒，半被荆高歠。意气矗浮云，慨歌常激烈。今日骤见君，对面清霜冽。一言足疏人，磊落有奇节。尝向辽东来，万马齐奔轶。毛发尚萧然，似冒燕山雪。驰驱六十秋，未获奏奇捷。此日托狂游，公卿咸慕悦。救人不问报，千金等片叶。邂逅觏韩生，把袂不忍绝。便与叩当垆，如花娇宝靥。索酒一尝之，杯乾情靡竭。遂各叙平生，欲言中哽咽。予少举孝廉，至今犹蹩躠。曾一点龙门，曝鳃但流血。箧底金常空，大半赈孤孽。岂直李广穷，道迷翻挫折。闻之共怆怀，高歌低片月。骥老志未降，驹壮当腾越。会合谅有时，岂必同一辙。但取寸心存，宁论工与拙。世事多模棱，两鼠私斗穴。伯夷讵称廉，于陵未为洁。休言跃冶金，且视腰间铁。落尽苏秦裘，羞杀张仪舌。易水有时消，忧怀不可掇。荆轲术本疏，渐离轻取灭。大义既皎然，恶用私行侠。醉后挥手辞，雄剑声不歇。
燕市赠李涵初
作者：韩上桂
朝代：明

长安一杯酒，半被荆高歠。意气矗浮云，慨歌常激烈。此意竟寥寥，忍向时人说。今日骤见君，对面清霜冽。一言足疏人，磊落有奇节。尝向辽东来，万马齐奔轶。毛发尚萧然，似冒燕山雪。驰驱六十秋，未获奏奇捷。此日托狂游，公卿咸慕悦。救人不问报，千金等片叶。一箭下聊城，侯封殊不屑。邂逅觏韩生，把袂不忍绝。便与叩当垆，如花娇宝靥。索酒一尝之，杯乾情靡竭。遂各叙平生，欲言中哽咽。予少举孝廉，至今犹蹩躠。曾一点龙门，曝鳃但流血。箧底金常空，大半赈孤孽。岂直李广穷，道迷翻挫折。闻之共怆怀，高歌低片月。骥老志未降，驹壮当腾越。会合谅有时，岂必同一辙。但取寸心存，宁论工与拙。世事多模棱，两鼠私斗穴。伯夷讵称廉，于陵未为洁。休言跃冶金，且视腰间铁。落尽苏秦裘，羞杀张仪舌。易水有时消，忧怀不可掇。荆轲术本疏，渐离轻取灭。大义既皎然，恶用私行侠。醉后挥手辞，雄剑声不歇。
燕归过汝载馆
作者：韩上桂
朝代：明

留滞京华叹索居，风尘回首近何如。经年不出荒径没，半亩但留青松疏。绝叫奔狂足尔性，坦腹偃卧得吾庐。丈夫自可餐茗蕨，潦倒何必悬金鱼。
猛虎行
作者：韩上桂
朝代：明
体裁：古风

朝逐猛虎行，暮逐猛虎宿。寄命口吻间，形骸常局蹙。君子处危疑，大道怀肃穆。东征谨流言，厄陈戒微服。修善苦无馀，袭恶亦不足。得失在毫芒，祸福争倚伏。穷巷莽荆榛，幽林恣蛇蝮。恶露晓沾裳，泥涂纷折轴。天高剑戟盈，地大网罟属。忧思苦日长，步危缘涧曲。性命讵足言，所念在骨肉。世道有波澜，人情多反覆。保性任虚舟，存形尚愚谷。何当凌晨风，超然恣所欲。
猛虎行
作者：韩上桂
朝代：明

朝逐猛虎行，暮逐猛虎宿。寄命口吻间，形骸常局蹙。君子处危疑，大道怀肃穆。东征谨流言，厄陈戒微服。幼主不我招，众口纷欲逐。修善苦无馀，袭恶亦不足。得失在毫芒，祸福争倚伏。穷巷莽荆榛，幽林恣蛇蝮。恶露晓沾裳，泥涂纷折轴。天高剑戟盈，地大网罟属。忧思苦日长，步危缘涧曲。性命讵足言，所念在骨肉。世道有波澜，人情多反覆。保性任虚舟，存形尚愚谷。何当凌晨风，超然恣所欲。
玉兰
作者：韩上桂
朝代：明

玉树瑩然倚谢庭，晓来风暖吐奇馨。美人纫结同湘浦，坠露犹堪倒玉瓶。
玉兰
作者：韩上桂
朝代：明
体裁：七言绝句

玉树莹然倚谢庭，晓来风暖吐奇馨。美人纫结同湘浦，坠露犹堪倒玉瓶。
玉兰歌题黄雨石帐额
作者：韩上桂
朝代：明

楚有异卉疑雕玉，九畹芳条分瑞族。映月如梅莫辨姿，迎风似蕙微闻馥。此花向在幽谷间，露冷烟迷祇付閒。一朝写入仙郎帐，深壑奇英俨可攀。粉署流香暗相接，昼梦冉冉来蝴蝶。呼吸能来肺腑清，顾玩恍若光华烨。仙室何人许数寻，臭味语语见同心。操传玉轸犹堪听，气溢金尊可共斟。
王大夫壁上松子歌
作者：韩上桂
朝代：明
体裁：古风

乃在王大夫之素壁，其枝干黝纠而离披。玄冬阴云惨欲黑，石根灵乳常如湿。我素烦心厌炎热，欲坐清风岩下可消歇。对此不觉洗心魂，冷然饮我一杯雪。乃知好手专夺神，不独纤毫浓密之濡匀。若使灵气时能吸，久服或可令轻身。
王大夫壁上松子歌
作者：韩上桂
朝代：明

吁嗟乎，松子何大奇，不在泰山之巅嵩岳之垂。乃在王大夫之素壁，其枝干黝纠而离披。玄冬阴云惨欲黑，石根灵乳常如湿。槎枒虎爪莫能当，枝柯剑戟森然立。我素烦心厌炎热，欲坐清风岩下可消歇。对此不觉洗心魂，冷然饮我一杯雪。乃知好手专夺神，不独纤毫浓密之濡匀。若使灵气时能吸，久服或可令轻身。
环瀛台
作者：韩上桂
朝代：明

高台■绝岛，面面俯清流。不逐灵槎去，那从犯半牛。
珊瑚井
作者：韩上桂
朝代：明

石鏬写清泉，云透南溟底。一掬醒心魂，观涛徒为尔。
甘露诗为马御史作
作者：韩上桂
朝代：明

淑气通南国，祥光照北天。太平天子圣，有道帝臣贤。岁晏风常满，阳和露更妍。峥嵘列柏上，缥缈吉云边。瑞色霜威借，寒光豸绣牵。当窗流月魄，绕户引星缠。似泻天河水，因翻玉井莲。三珠琪树合，四照若华搴。风重光疑碎，烟深影复圆。非关时警鹤，岂藉候鸣蝉。试物浑无迹，霏空体自然。金茎擎汉日，宝液注尧年。德动元归圣，灵扶讵望仙。及春禆广泽，助海委微涓。细草含芳润，枯条湛碧鲜。雄文如似者，应为奏甘泉。
甲辰京邸七夕
作者：韩上桂
朝代：明

玉绳低湛耀，桂魄静流芬。密语听灵籁，仙衣动綵云。琼瑶纷结佩，鸾鹤自成群。今夜高楼妇，停针懒刺纹。指河重作誓，化石愿为魂。可叹三秋恨，空馀一夕言。新欢衔未竭，往泪积犹存。羲御无情甚，当宵策复奔。月落梭徒冷，机空石任携。碧梧初坠叶，大火乍流西。最喜填河鹊，生憎报晓鸡。渐帷犹自湿，归路岂曾迷。
甲辰京邸七夕·其一
作者：韩上桂
朝代：明

玉绳低湛耀，桂魄静流芬。密语听灵籁，仙衣动綵云。琼瑶纷结佩，鸾鹤自成群。今夜高楼妇，停针懒刺纹。
甲辰京邸七夕·其三
作者：韩上桂
朝代：明

月落梭徒冷，机空石任携。碧梧初坠叶，大火乍流西。最喜填河鹊，生憎报晓鸡。渐帷犹自湿，归路岂曾迷。
甲辰京邸七夕·其二
作者：韩上桂
朝代：明

指河重作誓，化石愿为魂。可叹三秋恨，空馀一夕言。新欢衔未竭，往泪积犹存。羲御无情甚，当宵策复奔。
甲辰京邸苦雨
作者：韩上桂
朝代：明

经旬密雨势如倾，镇日惊雷气未平。溜决转防瓠子溢，梗浮何似芥舟轻。饥乌隐树愁难宿，病马冲泥却不行。已叹涩囊薪桂尽，更怜沉灶水蛙生。商羊戏舞不曾休，黑蜧潜波太自由。颓壁半缘苔藓蚀，荒庭惟有泡沤浮。邻翁扶栋先防挠，稚子持竿未觉愁。斗米数钱难再得，安庐燥壤向谁求。北台弦管日缤纷，宝爇流香十里薰。满目滂沱徒自见，平原哀怨岂堪闻。土龙作祟频招雾，石燕衔骑更逐云。似是银河长欲泻，补天无路叩明君。破块鸣条岂是祥，况逢暴涨剧难当。农家晚稻苗应黑，客舍枯槐叶已黄。沼国惧争鱼鳖命，灌城忧犯鼠狐藏。空闻洪范徵皇极，调燮深思在位良。
甲辰京邸苦雨·其一
作者：韩上桂
朝代：明

经旬密雨势如倾，镇日惊雷气未平。溜决转防瓠子溢，梗浮何似芥舟轻。饥乌隐树愁难宿，病马冲泥却不行。已叹涩囊薪桂尽，更怜沉灶水蛙生。
甲辰京邸苦雨·其三
作者：韩上桂
朝代：明

北台弦管日缤纷，宝爇流香十里薰。满目滂沱徒自见，平原哀怨岂堪闻。土龙作祟频招雾，石燕衔骑更逐云。似是银河长欲泻，补天无路叩明君。
甲辰京邸苦雨·其二
作者：韩上桂
朝代：明

商羊戏舞不曾休，黑蜧潜波太自由。颓壁半缘苔藓蚀，荒庭惟有泡沤浮。邻翁扶栋先防挠，稚子持竿未觉愁。斗米数钱难再得，安庐燥壤向谁求。
甲辰京邸苦雨·其四
作者：韩上桂
朝代：明

破块鸣条岂是祥，况逢暴涨剧难当。农家晚稻苗应黑，客舍枯槐叶已黄。沼国惧争鱼鳖命，灌城忧犯鼠狐藏。空闻洪范徵皇极，调燮深思在位良。
留赠曾刘二座师
作者：韩上桂
朝代：明

圣代风云壮，熙朝雨露新。幽岩徵汉杰，四岳举虞臣。夫子文章著，承时欻致身。才均居士冕，遒并起儒绅。北平南丰接，青藜子政亲。骅骝胥载道，雕鹗迥离尘。题柱勋名盛，含香意气伦。世争传泰岱，人共识麒麟。奉节来南服，探珠到海滨。迹惭千里骏，遇属九方歅。北海推祢日，平原入洛辰。青云希附合，大化转陶钧。遂释南山耒，言充上国宾。黄金高碣石，东阁辟平津。奈鼓齐门瑟，空艰楚国薪。应弦惊堕羽，点额困沉鳞。转讶纵横误，须知骨相屯。马卿终望达，曲逆岂辞贫。五亩犹堪艺，秋花只自纫。鸿飞冥讵弋，龙性杳难驯。西卜支机石，东浮独茧纶。离情伤旷莽，往路忆酸辛。公等应扶轴，吾徒本结鹑。第敷河九润，长赞月重轮。相业堪镌勒，皇风愈鬯淳。蹇枝甘下伏，作此太平氓。
病鹤二首
作者：韩上桂
朝代：明

病鹤形何似，瘦骨凋灵姿。婆娑比殷树，萧飒拟潘丝。警露情还在，临云兴未衰。主人恩爱重，挥袖故相随。铩羽乱如麻，长鸣亦可嗟。垂头啄蝼蚁，蜿足喂鱼虾。日落凄芳草，天长涨浦沙。何时双翮壮，纵尔拂云霞。
病鹤二首·其一
作者：韩上桂
朝代：明

病鹤形何似，瘦骨凋灵姿。婆娑比殷树，萧飒拟潘丝。警露情还在，临云兴未衰。主人恩爱重，挥袖故相随。
病鹤二首·其二
作者：韩上桂
朝代：明

铩羽乱如麻，长鸣亦可嗟。垂头啄蝼蚁，蜿足喂鱼虾。日落凄芳草，天长涨浦沙。何时双翮壮，纵尔拂云霞。
登太白楼醉歌
作者：韩上桂
朝代：明
体裁：古风

太白太白，我以一杯未乾之浊酒，酹尔万古不尽之英魂。人生去住初何定，蓬莱再换碧桃根。太白之星缘何来，采石之没胡为哉。始胡醒而遽降，今胡醉而忽回。兽锦宫袍能有几，高才磊落心徒哀。思未已，上有千寻之石壁，下有不测之江水。水荡荡以成波，山苍苍而结绮。布锦绣于空中，散烟霞于万里。当年綵笔今何在，草木缥缈输灵文。鸬鹚杓，鹦鹉杯，汝生酌尽几多酒。一斗百篇枉自雄，讽诵遗文空在口。君不记沉香亭北花发时，醉中立取清平词。一曲未罢一曲进，徒然白璧售毁青蝇缁。又不记华阴县里骑驴日，长吏执之使勿失。任尔霜蹄历块奇，咫尺困蹶何能逸。曾说蜀道难，何地非太行。太真既善怨，力士更多谗。终身承宠泽，不过供奉班。一应永王召，骨销胆易寒。不如去逐月，纵迹青冥间。霓光吐万丈，六鳌相往还。念此往事怀太恶，把酒洒空相对嚼。日月经天彩未休，天赋汝生既不薄。何必悬名麒麟阁，燕然镌功亦销铄。后庭玉树今寂寞，有美一人不可作。浩浩长江天际流，芦花落尽杨花浮。此江若可化醽醁，与尔长消万古愁。
登太白楼醉歌
作者：韩上桂
朝代：明

太白太白，我以一杯未乾之浊酒，酹尔万古不尽之英魂。人生去住初何定，蓬莱再换碧桃根。太白之星缘何来，采石之没胡为哉。始胡醒而遽降，今胡醉而忽回。兽锦宫袍能有几，高才磊落心徒哀。思未已，上有千寻之石壁，下有不测之江水。水荡荡以成波，山苍苍而结绮。布锦绣于空中，散烟霞于万里。罗浮之顶恍逢君，天台之外标红云。当年綵笔今何在，草木缥缈输灵文。鸬鹚杓，鹦鹉杯，汝生酌尽几多酒。一斗百篇枉自雄，讽诵遗文空在口。君不记沉香亭北花发时，醉中立取清平词。一曲未罢一曲进，徒然白璧售毁青蝇缁。又不记华阴县里骑驴日，长吏执之使勿失。任尔霜蹄历块奇，咫尺困蹶何能逸。曾说蜀道难，何地非太行。太真既善怨，力士更多谗。终身承宠泽，不过供奉班。一应永王召，骨销胆易寒。不如去逐月，纵迹青冥间。霓光吐万丈，六鳌相往还。念此往事怀太恶，把酒洒空相对嚼。日月经天彩未休，天赋汝生既不薄。何必悬名麒麟阁，燕然镌功亦销铄。后庭玉树今寂寞，有美一人不可作。浩浩长江天际流，芦花落尽杨花浮。此江若可化醽醁，与尔长消万古愁。
盘菊
作者：韩上桂
朝代：明

嫩紫轻黄似斗妍，幽芳何事学嫣然。时无送酒难邀醉，术有餐英可驻年。最喜离骚清作对，却宜皂帽淡为缘。閒阶盘盎森相错，胜比东篱不用编。
真仙大佛歌赠蔡五岳明府
作者：韩上桂
朝代：明

蔡先生，尔有含霜饮露之神骨，又有餐霞映日之仙颜。心游西域旃檀国，足踏东海蓬莱山。自从混沌既剖，战争以还。长平一坑四十万，中间岂必尽愚顽。亦有缠婴世网，无处逃閒。亦有沉酣俗味，辄起嗔贪。达磨大士久逃龛，紫气清牛已出关。辟支小禅空浪谈，金水竭尽发䰐鬖。先生挺足起其间，左招桂父右揖瞿昙。慧识灵心方寸涵，烟霞世界一肩担。亦尝莆田试宰，香山治蛮。鲤湖九漈声潺湲，十洲缥缈期跻攀。先生身佩灵箓，口诵法函。瑶琴再鼓清风含，绕城桃李色斓斑。轻刑薄赋惠市阛，饮冰嚼檗情如甘。两地棠阴比召南，即今凫舄影高翾。宫阙金陵碧汉参，粉署委蛇动佩环，何殊内殿鹓鸾班。先生劝上帝以好生为大德，以清静为乐耽。趾如仁麟不轻践，啄如威凤不多婪。无怀葛天当再见，清都乐国夫何惭。出入阊阖整朝簪，苍龙夹毂狮象骖。真仙大佛现尘寰，何必远数如来及老聃。
石头
作者：韩上桂
朝代：明

石头高踞倚云空，佳气于今尚郁葱。迟日江山开掌上，四时松柏护陵东。衣冠异代迷荒草，勋业当年有数公。寂寞古墩频下马，御沟流水泻残红。
石榴葵花
作者：韩上桂
朝代：明

灼灼朱榴似火燃，更怜葵瓣亦同鲜。丹心本是迎阳旭，谁道长安远日边。合浦明珠近已还，却来日下映璘班。君恩浩荡心相照，挹赐琼浆固不悭。
石榴葵花·其一
作者：韩上桂
朝代：明

灼灼朱榴似火燃，更怜葵瓣亦同鲜。丹心本是迎阳旭，谁道长安远日边。
石榴葵花·其二
作者：韩上桂
朝代：明

合浦明珠近已还，却来日下映璘班。君恩浩荡心相照，挹赐琼浆固不悭。
社集听笙亭
作者：韩上桂
朝代：明

三山原不远，碧海旧相寻。地接流云气，人怀出世心。看棋柯欲烂，对酒陆堪沉。向夕迎仙吹，如闻鸾凤音。
社集咏梅花
作者：韩上桂
朝代：明

天帝诛玉龙，玉龙无所匿。化作古梅枝，槎枒倚洞仄。枝作铁爪苍龙形，独馀玉甲吐奇英。风吹片片鳞欲动，照下苔阶霜雪明。岭峤春浓不见雪，万点琼瑶忽可掇。只缘宿鸟扑疏林，顾见芳华含晓月。月照梅花浑欲空，闻香始觉有芳丛。玉魂久冷招不至，信息全凭梦里通。梦入罗浮频可遇，啁啾翠羽声如诉。莫折疏枝寄远人，玉鳞催损防龙怒。
秋夕宿苏汝载馆
作者：韩上桂
朝代：明

一秋如水浸空床，布被相留固不妨。万古有人惟见汝，半生无赖任亡羊。郁怀屡遣诗成癖，壮志常孤酒稔狂。数卷离骚三尺枕，可能消受此行囊。
秋夕寄怀稚缉
作者：韩上桂
朝代：明

秋气正萧萧，空山恨寂寥。万山同北向，一水隔南条。室迩人独远，天高路匪遥。幽兰如可拾，惠我英琼瑶。
秋夜
作者：韩上桂
朝代：明

秋风萧瑟洒寒衣，一枕空床百虑违。瘦骨可禁霜雪冷，枯肠那取梦魂饥。吟馀调苦虫声切，病后交疏雁影稀。布被浣残轻着枲，半生与汝特相依。
秋杪汝载斋中古桐树下放歌
作者：韩上桂
朝代：明

庭前多古树，瑟瑟弄秋声。一入幽人恨，萧条如有情。万事随黄发，千秋馀令名。相逢庆卿子，挥洒尽平生。
秋江月
作者：韩上桂
朝代：明
体裁：古风

秋江月，月在秋江如可掇。秦时曾照玉龙堆，汉世常穿金凤阙。凤阙清辉映画楼，风生洲渚锦帆秋。白云一去迷前浦，江水东回逐月流。月光一何皎，客愁一何悄。玉盘灭没波盈盈，綵袖飘摇苏小小。扬子江头见月光，华堂宝烛夺辉煌。鱼龙寂寞金波冷，乌鹊依微玉树凉。濯濯芙蓉双蒂断，怯怯鸳鸯比翼狂。比翼鸳鸯自成匹，独眠孤妇不胜泣。春去秋来恨几时，月圆月缺嗟何及。金闺草阁还同照，纨扇蛾眉一样愁。几度霜寒听暮笳，况堪羌笛《落梅花》。江城大地三千里，江月斜悬四五家。良人几戍交河北，妾梦空惊海上槎。海上槎，叹秋月。千门万户竟能为，七宝三窟望空绝。以兹感歏减朱妍，谁分轻鬟衬晓蝉。翡翠楼前钩独上，珊瑚案上镜虚悬。拚无药物能奔托，拚无服食可神仙。东家流水西家挹，南陌栽花北陌搴。晓漏铜龙鸡欲歇，此时不见秋江月。秋江月落影沉沉，美人一笑千黄金。人生百年难百岁，何处双心共一心。双心双意徒为尔，愿逐流光赴蒙汜。蒙汜虽沉犹有回，独无人故可重来。思君不见怜秋月，化作朝云暮雨台。
秋江月
作者：韩上桂
朝代：明

秋江月，月在秋江如可掇。秦时曾照玉龙堆，汉世常穿金凤阙。凤阙清辉映画楼，风生洲渚锦帆秋。白云一去迷前浦，江水东回逐月流。月光一何皎，客愁一何悄。玉盘灭没波盈盈，綵袖飘摇苏小小。扬子江头见月光，华堂宝烛夺辉煌。鱼龙寂寞金波冷，乌鹊依微玉树凉。濯濯芙蓉双蒂断，怯怯鸳鸯比翼狂。比翼鸳鸯自成匹，独眠孤妇不胜泣。春去秋来恨几时，月圆月缺嗟何及。锦帐飕飗可奈秋，惜芳人倚木兰舟。金闺草阁还同照，纨扇蛾眉一样愁。几度霜寒听暮笳，况堪羌笛《落梅花》。江城大地三千里，江月斜悬四五家。良人几戍交河北，妾梦空惊海上槎。海上槎，叹秋月。任尔团团比玉容，胡不双双对玄发。千门万户竟能为，七宝三窟望空绝。姮娥既老不嫁人，吴公采薪何时歇。徒有无情桂树香，不见同心连理结。以兹感歏减朱妍，谁分轻鬟衬晓蝉。翡翠楼前钩独上，珊瑚案上镜虚悬。拚无药物能奔托，拚无服食可神仙。东家流水西家挹，南陌栽花北陌搴。晓漏铜龙鸡欲歇，此时不见秋江月。秋江月落影沉沉，美人一笑千黄金。人生百年难百岁，何处双心共一心。双心双意徒为尔，愿逐流光赴蒙汜。蒙汜虽沉犹有回，独无人故可重来。思君不见怜秋月，化作朝云暮雨台。
种竹
作者：韩上桂
朝代：明

去年种竹三五株，今年生长遍庭隅。苔阶芜壁俱破裂，翠色相鲜久不渝。始知种竹好，不如种棘恶。种棘三年牵却衣，钩戟成行不可削。
端州候萧玄圃先生
作者：韩上桂
朝代：明

倚星岩兮望月轮，桂香泛兮蟾光新。仙槎缥缈兮何时至，绛节飘摇兮迥绝尘。公子乘秋兮朝王阙，珩佩交岳兮曳明月。芝作盖兮兰作襟，一代君臣共一心。徵书几托飞霞远，愿矢卷柯和凤吟。昴星之精光孔扬，昔年炎汉待之昌。天朝龙起连丰沛，公今辅之续匪常。朗宁一水牂牁接，欲寄幽兰凭桂楫。望美人兮久不来，秋江极目飞红叶。
筑室
作者：韩上桂
朝代：明
体裁：五言排律

筑室傍南山，山空蕨可摘。绝磴俯寒流，崩崖欹断石。径曲草渐迷，砌滑苔如积。地似桃源幽，心学枯禅寂。蠹简辨蝌文，尘床看鼠迹。但抚一弦琴，莫衒连城璧。少食鲜所营，久卧渐成癖。四海讵云遥，三公不足易。浩荡物无仇，逍遥以自适。
筑室
作者：韩上桂
朝代：明

筑室傍南山，山空蕨可摘。绝磴俯寒流，崩崖欹断石。径曲草渐迷，砌滑苔如积。地似桃源幽，心学枯禅寂。蠹简辨蝌文，尘床看鼠迹。但抚一弦琴，莫衒连城璧。梅开始知春，蓂落岂须历。少食鲜所营，久卧渐成癖。四海讵云遥，三公不足易。浩荡物无仇，逍遥以自适。
答张绍和
作者：韩上桂
朝代：明

美人遗我一束书，云是平生寄兴馀。字字错落灵蛇珠，琅玕照射色不渝。葳蕤鸾翮卷龙须，晴天吐出红氍毹。微风荡漾锦云敷，读之发竦骨欲苏。恍若对我于冰壶，山高水深调不孤。此道卤莽久模糊，子一振之气力殊。砥柱下挽江河趋，俯仰宇宙天为徒。阐晰坟索遵典谟，疏瀹芜秽诛逃逋。予为蝥弧子仆姑，霓旌共建声疾呼。坐扬大雅风唐虞，凤鸣锵锵栖帝梧，毋令古瑟狎齐竽。
答李伯襄
作者：韩上桂
朝代：明

把赠新诗带素秋，白云低向箑端流。十年朋好依坛末，一夕鸿声到枕头。面孔世人饶见妒，骚篇山鬼稔生愁。丈夫剩有肝肠在，匣里孤龙吼未休。
答赠汝载
作者：韩上桂
朝代：明

少年湖海旧登坛，白社题诗属和难。出处奈应惭远志，步归徒自怨邯郸。风烟古洞含秋香，松桂深斋满露漙。少食王孙元善病，三辞漂母未能餐。
紫薇
作者：韩上桂
朝代：明

画省曾闻借美名，轻枝缥缈压繁英。君行试指天台路，万朵红霞护赤城。
紫薇鸡冠
作者：韩上桂
朝代：明

五马朝天入紫薇，帝城重许揽芳菲。峨冠况切彤云出，得似金鸡绚晓晖。薇省原誇岳牧尊，奇花今睹映离樽。天鸡唤后趋丹阙，相对弹冠庆主恩。
紫薇鸡冠·其一
作者：韩上桂
朝代：明

五马朝天入紫薇，帝城重许揽芳菲。峨冠况切彤云出，得似金鸡绚晓晖。
紫薇鸡冠·其二
作者：韩上桂
朝代：明

薇省原誇岳牧尊，奇花今睹映离樽。天鸡唤后趋丹阙，相对弹冠庆主恩。
紫陌行
作者：韩上桂
朝代：明

圣朝瑞日丽中天，淑节青阳遍九埏。百二关河开锦绣，三千龙虎护幽燕。幽燕士女多婉娈，丰镐繁华同眷恋。但愿吹笙学跨鸾，岂惜缠头买歌扇。晓漏铜龙报早春，升平景物验芳辰。太史书云呈玉叶，将军履剑动勾陈。岭外条风应，寰中淑气臻。文从星汉转，治逐斗杓新。斗杓星汉回蒙汜，象管鸾笙喧戚里。罗浮山上早梅开，上苑林中丛杏美。共道朝来斗綵春，谁知腊里偷寒芷。春气竞萌芽，春光照碧沙。枯崖藏翠草，古木发琼葩。渭水桥边千万户，武陵源上两三家。流风一溯龙地遍，往日关河如自变。水濯黄金条，庭抽青玉线。江云黯黯度游龙，江雪融融湿飞燕。飞燕翩翻上画梁，游丝杂沓卷垂杨。朱门锁后谁冲钥，衡宇开斜亦透香。沉吟报道春将度，侠客妖容满前路。锦带珠缨络玉骝，银丝铁网妆瑶辂。连星宝剑耀豪情，映日金环试娇步。金环宝剑望荧荧，驱车策马不曾停。何处依微开别墅，何处阴深度远坰。龙鞭轻指点，宝勒近丁宁。相看一水隔，并笑百花明。仙郎此去同谁伴，浮英落缕愁将半。丹衢九道接层楼，紫陌千条横广汉。磴路复崖雪未晞，铜沟暖渚冰先泮。为寻春色倚嵯峨，谁料春心系茑萝。驱驰岂限金川水，窈窕还临宝镜波。北郭招寻少，南原结伴多。同为斗草戏，齐作采兰歌。相顾红颜私懊恼，人生安得长美好。去年花比今年饶，今年春比去年早。闻道宫城辇道东，罗裳杂遝拂春风。洲边秾李不同白，洞口夭桃一样红。荼蘼架上双栖鸟，杨柳溪头并戏鸿。荷衣新试浅，柏盖旧成丛。漱水珠光射，搴衣雪窦通。行行更向曲江浒，两岸落花急带雨。青萍碎出日还浮，弱荇微牵风辄舞。锦瑟佳人娇上春，吹笙王子结成邻。有情飞鸟能相顾，无意游蜂祇自嗔。双双蛱蝶衔须并，怯怯鸳鸯比翼频。抽手为郎折江芷，更上一枝春更美。丛棘牵裳步却难，凌波度袜泥防滓。但取嫣妍效妾欢，何辞婉转为君死。箫鼓中流发浩音，桂棹轻移傍绿阴。高冠斗出峰为玉，长袂斜开缕作金。金缕垂杨但一色，水底龙文曲更直。葡萄樽满几倾红，竹叶杯乾仍送碧。锦带同心结，香袿连理织。眼前一片欢，别后庸相识。迟迟落日挂春晖，只可探春满袖归。芳潭紫萼携来重，碧沼朱英揽不违。归鞍突隘关前毂，冉冉红尘散金谷。翡翠支持草际深，珊瑚错落花中蹴。止水犹含旖旎香，竹梢尚系轻盈縠。寂寞空林野鸟啼，凄凉暮雨玄猿哭。目极萧然怅远游，早春何地不消愁。亦有花间题纨扇，亦有袖里觅银钩。亦有从前已对蟾蜍月，亦有别后新添鳷鹊楼。始信太平多景象，迟日烟云古晃朗。绿鬓偏多绮靡情，朱门别具豪华赏。独有经行客子悲，敝裘已破黄金资。风流不减张京兆，雅尚真追向子期。琴心懒奏凤凰曲，彩笔羞裁芍药诗。茫茫天地一何大，石涧飞虫递鸣籁。轻风不散望乡愁，细草长萦行野嘅。祇有南枝字合欢，谩说忘忧树北背。尘生莱甑肯求怜，病处牛衣徒自悔。振翮何时入御堤，止林还借一枝栖。手调商鼎盐梅和，曲应虞弦舞袖低。涸鲋亦思回润辙，枯杨犹自发荣稊。春风一夕能相识，鹰作鸠声亦解啼。
紫陌行
作者：韩上桂
朝代：明
体裁：古风

百二关河开锦绣，三千龙虎护幽燕。幽燕士女多婉娈，丰镐繁华同眷恋。晓漏铜龙报早春，升平景物验芳辰。太史书云呈玉叶，将军履剑动勾陈。文从星汉转，治逐斗杓新。共道朝来斗綵春，谁知腊里偷寒芷。春气竞萌芽，春光照碧沙。渭水桥边千万户，武陵源上两三家。流风一溯龙地遍，往日关河如自变。水濯黄金条，庭抽青玉线。江云黯黯度游龙，江雪融融湿飞燕。飞燕翩翻上画梁，游丝杂沓卷垂杨。锦带珠缨络玉骝，银丝铁网妆瑶辂。龙鞭轻指点，宝勒近丁宁。相看一水隔，并笑百花明。为寻春色倚嵯峨，谁料春心系茑萝。同为斗草戏，齐作采兰歌。相顾红颜私懊恼，人生安得长美好。去年花比今年饶，今年春比去年早。闻道宫城辇道东，罗裳杂遝拂春风。荷衣新试浅，柏盖旧成丛。行行更向曲江浒，两岸落花急带雨。锦瑟佳人娇上春，吹笙王子结成邻。抽手为郎折江芷，更上一枝春更美。丛棘牵裳步却难，凌波度袜泥防滓。但取嫣妍效妾欢，何辞婉转为君死。高冠斗出峰为玉，长袂斜开缕作金。金缕垂杨但一色，水底龙文曲更直。锦带同心结，香袿连理织。眼前一片欢，别后庸相识。翡翠支持草际深，珊瑚错落花中蹴。止水犹含旖旎香，竹梢尚系轻盈縠。寂寞空林野鸟啼，凄凉暮雨玄猿哭。目极萧然怅远游，早春何地不消愁。亦有花间题纨扇，亦有袖里觅银钩。始信太平多景象，迟日烟云古晃朗。绿鬓偏多绮靡情，朱门别具豪华赏。风流不减张京兆，雅尚真追向子期。琴心懒奏凤凰曲，彩笔羞裁芍药诗。茫茫天地一何大，石涧飞虫递鸣籁。手调商鼎盐梅和，曲应虞弦舞袖低。涸鲋亦思回润辙，枯杨犹自发荣稊。春风一夕能相识，鹰作鸠声亦解啼。
经夏镇呈赠叶台翁师相
作者：韩上桂
朝代：明

道经夏镇口，适观卿云垂。卿云纷五彩，谁不愿见之。忆昔当年奏韶乐，此云缥缈流阿阁。丹凤翩翻仪帝庭，金镛玉磬声交作。寥寥异彩几人扬，我公今日吐其光。沛为汉帝歌风地，亦近龙飞圣祖乡。圣祖戎衣定天下，妙选耆英扶运化。三公论道职调元，相与擎天镇中夏。镇夏夏镇非偶然，金瓯长保翼神燕。天子非常加意待，仙舟愿发无少延。方今国家神气固，旭日初升策天路。惟馀榷税未蠲除，旦夕喁喁思雨露。公今入相早回天，一滴能消旱后烟。枯崖亦与承膏泽，敢望开尊次末筵。
罗幼良泊如斋成答寄
作者：韩上桂
朝代：明

新斋颜取泊如名，珍重瑶笺几寄声。茅屋定容巢燕乳，竹窗从听野鸠鸣。壁函五岳神俱远，草就玄经梦亦清。丛桂昔年期结社，岁寒重许顾芳盟。
罗浮吟
作者：韩上桂
朝代：明

罗浮之先吾不知其所起，云是巨灵擘来神山至止。百千万仞与天通，方岳佐命相对峙。流传汉代入文史，洞天福地差可纪。离奇远隔东南隅，七十二帝阙封畤。曾上朱明绝顶来，丹霞缥缈见楼台。东望旭日如毬跃，夜半咿喔天鸡骇。罗浮之游亦壮哉，侧身天地形神开。四百三十群峰叠，崩崖溃石激奔雷。上则金砂蕊珠相对结，下则水帘石洞常潆洄。青鸟啁啾翔落梅，葛衣彩蝶轻徘徊。登高见此长叹息，仰面星辰如可即。恨无玉液洗心魂，愿向蓬莱生羽翼。邝子乘牛杳何去，朱真采药不相识。本为罗浮客，因作罗浮吟。古松挂壁摧欲裂，阴林莽互苍云深。梅花道者意有在，为我一曲鸣瑶琴。几欲挟我石楼丹壑之上，侧听朱凤扬其音。男儿意气须磊落，天地与我真不薄。驾鸾鹤之雕舆，结烟霞之翠幕。三山为我枕，金银为我阁。宅傍名山不解游，又何必西历昆崙东寻岱岳。
腊夜集约之馆送张闰生还广陵得春字
作者：韩上桂
朝代：明

冬尽寒销又是春，荒林初报野花新。本期竟夕盟知己，那得明朝送去人。二十四桥歌兴动，一百六声钟漏频。知君满掇奇芳在，莫惜幽兰寄作纫。
舟夜
作者：韩上桂
朝代：明
体裁：七言律诗

岸绝潮高云影飞，海天寥廓欲何依。别路已迷乡梦断，执方终与世情违。沧江白鹤閒相伴，一任乘槎未忍归。
舟夜
作者：韩上桂
朝代：明

岸绝潮高云影飞，海天寥廓欲何依。潆澜片月随孤影，漾濑西风洒客衣。别路已迷乡梦断，执方终与世情违。沧江白鹤閒相伴，一任乘槎未忍归。
舟夜柬刘觐国
作者：韩上桂
朝代：明

烟光水色晚相宜，曲里同操白石词。愁思漫凭诗兴遣，旅怀羞向旧游知。扁舟古树重重出，并马寒云黯黯移。十载驱驰成梦寐，独馀孤月照深卮。
舟抵罗阳宿清晖阁柬寅仲诸昆弟
作者：韩上桂
朝代：明

将陟罗浮巅，会鼓丰湖枻。金砂望尚遥，江郭喜初霁。巷非北阮殊，家有南阳系。西璧睹令昆，庭兰袭佳季。宗谊夙所敦，况乃洽幽契。过里叙温寒，登堂执往袂。层轩许散愁，短椽容小憩。荒棘密芟除，秋花蒙远砌。开窗市雾黄，对景江云曳。绝壑跨长虹，净屏张隐翠。坐久密觞行，竹垆汤鼎沸。精食具咄嗟，菹醢杂姜桂。枕宽晚梦凉，客休主亦睡。夜雨滴葡萄，轻风溉兰蕙。岂无池草春，协乃幽句丽。天明起振衣，相将恣玄诣。石洞费讨寻，攀崖缘薜荔。葛真如可从，缔此烟霞誓。
舟行
作者：韩上桂
朝代：明

舟行看未已，曲涧且洄沿。水气蒸云湿，山光鉴日悬。帆轻尘绪断，景远客怀翩。解意怜鸥鸟，翻飞掠我前。
舟行惠阳暴雨
作者：韩上桂
朝代：明

江南十月吹天风，水势直撼蛟龙宫。白昼鲸鲵出浪立，猿悲狐怒哀高穹。江心小艇荡如失，帆摧柁折中流泣。日暮天黄哭鬼神，顾见大鱼张口吸。
舟过溪上
作者：韩上桂
朝代：明

水流何太急，轻舟去不还。捲帘翻素练，背棹失青山。村径炊牛饮，歌声杂鸟蛮。白云岩叟在，踪迹杳难攀。
芙蓉
作者：韩上桂
朝代：明

清水芙蓉迥绝尘，岂知木末竞奇新。秋霜两岸谁能拒，露冕经行处处春。秀色云中似可餐，金章紫绶映雕鞍。君恩好是承朝日，况有微醺却耐寒。
芙蓉·其一
作者：韩上桂
朝代：明

清水芙蓉迥绝尘，岂知木末竞奇新。秋霜两岸谁能拒，露冕经行处处春。
芙蓉·其二
作者：韩上桂
朝代：明

秀色云中似可餐，金章紫绶映雕鞍。君恩好是承朝日，况有微醺却耐寒。
芝兰玉树图为任公作
作者：韩上桂
朝代：明

华堂昼永搴珠箔，金炉袅篆香烟扑。紫燕蹴尘去复回，玉阶细点苍苔薄。上有芝兰簇簇生，丹芽绀节含清芬。九畹灵根良足瑞，三秀远自甘泉分。旧㔣谢家曾植此，封胡遏末纷莫比。大干同誇入汉低，孙枝亦复淩云起。任昉才名世所稀，风流何必让乌衣。琅玕绕砌堪承润，更浥朝阳露未晞。
苍鹰赠蔡子毓
作者：韩上桂
朝代：明
体裁：古风

苍鹰白头人不识，群飞江海恣猛力。侧目愁胡破远天，轧击左右凭胸臆。狡兔未保深窟藏，大鹏遂失垂天翼。吁嗟壮士亦如此，高牙大纛张边鄙。上林羽猎竟何为，不搏匈奴搏虎兕。
苍鹰赠蔡子毓
作者：韩上桂
朝代：明

苍鹰白头人不识，群飞江海恣猛力。霜毛爽飒滚雪飞，铁距撑挐绝惨黑。侧目愁胡破远天，轧击左右凭胸臆。狡兔未保深窟藏，大鹏遂失垂天翼。姿雄往往受众猜，去傍鱼矶掠鳣鲫。鳣鲫灭没泥滓中，百转千飞不得食。吁嗟壮士亦如此，高牙大纛张边鄙。上林羽猎竟何为，不搏匈奴搏虎兕。
苏孺子汝载族弟也所居碧山去余乡五里而近孺子尝读书山阳双鹤来巢其举进士也捷至鳌跃于江诗以美之
作者：韩上桂
朝代：明

碧水碧山佳气含，青萝列嶂堆重蓝。桃村渡口花如锦，半浦珠光可恣探。百千年来有孺子，朗怀下照碧江水。读书十载山之阳，两岸松风常入耳。野鹤遥从天上来，数声嘹喨海云开。忽惊檐角巢新搆，柳丝盘结几徘徊。生雏两两俱飞去，在阴之和非无据。今年好爵似相酬，穿杨叠中人交誉。昨夜亲开汝载椷，友于喜气溢于函。榜书到日纷相贺，顾见金鳞跃碧潭。丈夫出处洵有以，虬龙鹓鹭乘时起。扶维转轴是何人，勿负旗峰一片紫。
苦热二首
作者：韩上桂
朝代：明

旱魃骄相妒，沉雷闭不流。冰销茗碗碧，树失寒林幽。愿入虚无国，思乘浩荡舟。金茎还有否，空向日边愁。暑气夕相缠，繁云毒热煎。万方同鼓铸，赤地若扬烟。骨肉都成碍，衣冠意可捐。所嗟凭两翮，不及溯风鸢。
苦热二首·其一
作者：韩上桂
朝代：明

旱魃骄相妒，沉雷闭不流。冰销茗碗碧，树失寒林幽。愿入虚无国，思乘浩荡舟。金茎还有否，空向日边愁。
苦热二首·其二
作者：韩上桂
朝代：明

暑气夕相缠，繁云毒热煎。万方同鼓铸，赤地若扬烟。骨肉都成碍，衣冠意可捐。所嗟凭两翮，不及溯风鸢。
荒村
作者：韩上桂
朝代：明

荒村馀落照，岛屿澹微明。病马嘶不得，哀蝉无限声。桑麻时雨过，橘柚绿烟萦。物理经行得，因之去住轻。
获熊诗赠御史顾公
作者：韩上桂
朝代：明
体裁：七言排律

节使东巡拂曙霜，秋风轻洒绣衣裳。江清道出牂牁远，云尽天回庾岭长。向日鹓鸾腾羽翼，得时鹰隼恣飞扬。乘骢久已歌桓典，揽辔今知有范滂。隰引皇华移豹尾，猎馀珍兽识熊祥。投来健足人齐讶，缚得雄姿意尚狂。此日兔罝看赳赳，异时驺颂挹洋洋。深冬讵伺龙蛇蛰，大泽先驱虎豹藏。缤纷自闪旌旗色，灵异翻占筦簟光。县圃瑞疑来绝域，大秦奇得贡明堂。和丸家学知犹在，画轼朝章旧不忘。已静波涛潜海鳄，更弯弓矢射天狼。誇胡若从长杨后，为向磻溪访钓璜。
获熊诗赠御史顾公
作者：韩上桂
朝代：明

节使东巡拂曙霜，秋风轻洒绣衣裳。江清道出牂牁远，云尽天回庾岭长。向日鹓鸾腾羽翼，得时鹰隼恣飞扬。乘骢久已歌桓典，揽辔今知有范滂。隰引皇华移豹尾，猎馀珍兽识熊祥。玄文最喜霜豪润，猛势真惊铁距张。野火乍烧延缥缈，雕戈初掣厉苍茫。投来健足人齐讶，缚得雄姿意尚狂。此日兔罝看赳赳，异时驺颂挹洋洋。深冬讵伺龙蛇蛰，大泽先驱虎豹藏。气本凄清峨法柱，威因迅扫触神羊。缤纷自闪旌旗色，灵异翻占筦簟光。县圃瑞疑来绝域，大秦奇得贡明堂。和丸家学知犹在，画轼朝章旧不忘。已静波涛潜海鳄，更弯弓矢射天狼。誇胡若从长杨后，为向磻溪访钓璜。
蔷薇鹤顶
作者：韩上桂
朝代：明

烂熳春英剧可怜，朱幡遥接五云天。幽花亦复能飞动，照日争誇顶独鲜。十里红霞一带明，东方千骑护霓旌。更添鹤盖遥相傍，共拥朱轮入帝城。
蔷薇鹤顶·其一
作者：韩上桂
朝代：明

烂熳春英剧可怜，朱幡遥接五云天。幽花亦复能飞动，照日争誇顶独鲜。
蔷薇鹤顶·其二
作者：韩上桂
朝代：明

十里红霞一带明，东方千骑护霓旌。更添鹤盖遥相傍，共拥朱轮入帝城。
蠡湖赠李元锡
作者：韩上桂
朝代：明
体裁：古风

明月之珠安所如，鬻价双环千万馀。道逢磊落见吾子，楚水吴山石齿齿。鄱阳十月风气寒，夜静蛟龙不敢起。联翩注弩三千士，破浪直射吼奔雷。当年战骨乱如麻，祇今夜夜号风雨。采桑岐陌知谁是，夫婿青丝坐上头。鸳鸯片片成双瓦，参差绿架绾春愁。圣主当轩朝策士，匹马长安暂复游。
蠡湖赠李元锡
作者：韩上桂
朝代：明

请以连城璧，敌君明月珠。明月之珠安所如，鬻价双环千万馀。灵蛇蚌胎相对烨，小星大星纷天衢。道逢磊落见吾子，楚水吴山石齿齿。鄱阳十月风气寒，夜静蛟龙不敢起。蛟龙奋跃从东来，汉武秦皇安在哉。联翩注弩三千士，破浪直射吼奔雷。英雄驾驭赫神祖，手戮鲸鲲混区宇。当年战骨乱如麻，祇今夜夜号风雨。浩浩长江万里流，秣陵王气胜中州。采桑岐陌知谁是，夫婿青丝坐上头。鸳鸯片片成双瓦，参差绿架绾春愁。圣主当轩朝策士，匹马长安暂复游。
西丘怀古
作者：韩上桂
朝代：明

仙人元自好楼居，环佩珊然落紫虚。潭是白鹅飞去后，井传丹蜕灭明馀。探奇独抱餐霞术，避世谁怀种树书。闻道神仙空缥缈，月明何处醉芙蕖。
见月
作者：韩上桂
朝代：明
体裁：古风

月出如金盘，遥遥对城阙。照下千仞溪，波光随灭没。幽人抱长想，感此叹玄发。三五喜正圆，二八旋又缺。如何共照人，使我容华歇。
见月
作者：韩上桂
朝代：明

月出如金盘，遥遥对城阙。照下千仞溪，波光随灭没。幽人抱长想，感此叹玄发。三五喜正圆，二八旋又缺。如何共照人，使我容华歇。涉江采芙蓉，登山拾薇蕨。落叶委霜文，天长靡可越。
访夏处士不遇
作者：韩上桂
朝代：明

石楼丹削倚山椒，架壑枯杨不用桥。门外寒云生冉冉，知君去斸黄精苗。
访张道人不遇
作者：韩上桂
朝代：明

木落侵纡径，天寒早闭关。丹崖层万仞，可望不可攀。
读两越类草呈赠参藩任公
作者：韩上桂
朝代：明

玉壶照射珊瑚枝，金尊宝盌碧琉璃。天球大贝缘相袭，黄钟朗叩朱弦希。此物寥寥谁可属，大雅任公追其躅。元水潜探象罔珠，荆山细剖陵阳玉。浩气能令溟海翻，雄情直使昆崙蹴。顾我罗浮亦壮哉，赤城霞气相往来。春行两越题应遍，啸弄暇日挥清裁。手授元文腾五色，虹霓万丈光莫逼。贱子蓬心顿欲开，鸴鸠弱羽难为力。一代才华众所宗，昔者历下今见公。孤飞未可遗群从，愿作浮云护赤龙。
读两越类草呈赠参藩任公
作者：韩上桂
朝代：明
体裁：古风

玉壶照射珊瑚枝，金尊宝碗碧琉璃。天球大贝缘相袭，黄钟朗叩朱弦希。此物寥寥谁可属，大雅任公追其躅。元水潜探象罔珠，荆山细剖陵阳玉。浩气能令溟海翻，雄情直使昆崙蹴。顾我罗浮亦壮哉，赤城霞气相往来。春行两越题应遍，啸弄暇日挥清裁。手授元文腾五色，虹霓万丈光莫逼。贱子蓬心顿欲开，鸴鸠弱羽难为力。一代才华众所宗，昔者历下今见公。孤飞未可遗群从，愿作浮云护赤龙。
读汪伯耳诗寄赠
作者：韩上桂
朝代：明

新诗不减碧琅玕，案上常留气色寒。响绝久无赓白雪，调高真许抗雄坛。来游八桂声名藉，旧入苍梧道路难。何事彩毫能博妒，少陵终薄鵔鸃冠。
读马曹稿赠沈太玄兵部
作者：韩上桂
朝代：明

拄笏西山日起时，坐来爽气冉相随。官清自觉马曹冷，赋就宁凭狗监知。独向阳春霏白雪，漫将流水绕朱丝。济南北地成寥落，千载遗文恍在兹。病后休文几瘦腰，苦吟犹欲振风谣。台登碣石霜蹄满，社结燕山雪影飘。自叹望洋逢海若，却惭焚砚似君苗。指南为證从归路，悬耀终知仰斗杓。
读马曹稿赠沈太玄兵部·其一
作者：韩上桂
朝代：明

拄笏西山日起时，坐来爽气冉相随。官清自觉马曹冷，赋就宁凭狗监知。独向阳春霏白雪，漫将流水绕朱丝。济南北地成寥落，千载遗文恍在兹。
读马曹稿赠沈太玄兵部·其二
作者：韩上桂
朝代：明

病后休文几瘦腰，苦吟犹欲振风谣。台登碣石霜蹄满，社结燕山雪影飘。自叹望洋逢海若，却惭焚砚似君苗。指南为證从归路，悬耀终知仰斗杓。
谢曹参军见遗金坛葛
作者：韩上桂
朝代：明

美人授我金坛葛，入手轻盈堪一撮。照日微芒乍欲无，夏月近看炎暑夺。我闻郁林旧有名，较来那得如此精。冰盘凛凛寒相切，雨过疏帘浸水晶。几欲还之不忍什，任是鲛绡未肯易。列子乘风万里行，相如病渴思琼液。制成短服更宜人，取称芒鞋漉酒巾。白云幽涧多寒色，与尔闲游共畅神。
贫女吟示刘觐国
作者：韩上桂
朝代：明

贫女择所适，蹉跎三十年。夜深事纺绩，但望邻壁穿。邻壁有灯不肯借，玉梭停织双泪下。累成匹帛作短衣，又与东家送行嫁。年来嫁却几多人，皓齿蛾眉善笑颦。生男早已归舅氏，生女依稀结晋秦。街头老姆发慈念，告汝拙容徒取厌。不如学步逞娉婷，更拂罗裳弄娇艳。贫女愁思习巧妆，强将旧服试加长。量情终觉不相称，顾影翻疑柳絮狂。两手捲衣心愈苦，幽房独处宁寒窭。鹓鸾伉俪自有时，掌上岂能随燕舞。
贺邓玄度年丈举第三子署中
作者：韩上桂
朝代：明

弥月奇香满，高闾佳庆充。祥随蓂荚积，瑞比玉芝丛。粉署分明丽，京华借郁葱。人应誇伟物，天或降真龙。渥水神驹跃，丹衢彩翮冲。巉然今露角，烨矣欲成虹。久视晴难煦，试啼声转雄。将携丰匣剑，会挂扶桑弓。箕绪承先志，才名似若翁。言如温峤验，十八定为公。
赋得浮丘石
作者：韩上桂
朝代：明

篙痕看尚在，舟去已何之。任是沧桑变，丹丘故不移。
赠倪明府
作者：韩上桂
朝代：明

黄钟之响久已寥，我侯振之鸣韶箫。鼓于宫堂笙磬调，二八玄鹤剔清霄。葳蕤雏凤呼相招，感激至气流轻飙。流轻飙，错咸池。散海雾，濯炎曦。朱丝为管约，宝珥饰琴徽。圣主宣剔赓礼乐，侍臣率和柏梁诗。
赠刘觐国
作者：韩上桂
朝代：明

君且饮，我当歌，江间日出扬早波。塞上劲雪吹胡沙，行到芜城菊未花，石头南下少人家。此时作客讵堪陈，红霞断续垂缤纷。匣中宝剑光芒在，古木尽落低寒云。寒云缥缈流天外，路远迢遥不可会。陂泽常生并蒂莲，佳人为觅同心佩。红楼宝碗酣朝辉，何许关情久未归。中妇流黄沾泪尽，仙郎白雪少人知。与君历尽关山路，险阻交情难具诉。祇将薄骨抵风尘，浪说黄金买词赋。词赋风流未可期，西山日夕水云迟。君归再奋雄飞翼，我归便倒高阳池。他时更忆幽栖客，谁谓商山无桂芝。
赠刘觐国助教
作者：韩上桂
朝代：明

十年灯火共谈经，意气相亲不论形。蝉蜕已看离浊界，鸴栖空自笑南溟。频移鳝席原推望，久挫铅刀且就硎。载酒问奇容任达，竹林今见草玄亭。
赠区用环先辈
作者：韩上桂
朝代：明

谢庭多玉树，绕砌常缤纷。映日含秀色，因风扬清芬。遏末已夙著，封胡亦能文。朱轮度流水，轻盖团浮云。君家兄弟亦如此，儒雅风流谁与比。仲弟已作玉堂宾，季弟亦为名御史。入门钟磬尽堪调，满目琳琅近相倚。吾子最良推白眉，雄词变幻惊龙螭。当年拟跃青萍剑，此日还衔卞璞悲。君不见安石东山时未起，独傍寒林挈芳芷。一朝勉出为苍生，谈笑功名在淝水。丈夫遇合讵可期，回溪终复奋渑池。浩浩洪流真自远，拥鼻聊吟洛下诗。
赠同年关德甫吴用潜成进士
作者：韩上桂
朝代：明

王阳初应仕，贡禹喜弹冠。意气久结纳，清芳契若兰。曾为比翼鸟，相将拭羽翰。斯雄既高蹈，矫迹入云端。彼雌复何为，嘤鸣求其欢。出处虽偶异，形骸元共观。高梧瞻凤集，巨海想鹏抟。攀附诚所愿，光辉照我先。盛世重作人，新槱收棫朴。渭水起钓纶，傅岩识板筑。之子富芳华，因风扇流馥。剑开干莫函，卞剖荆山玉。遇合信非常，周泽亦已握。何以企先猷，小心怀肃穆。何以风在位，敦素务寡欲。夙夜赞圣明，庶不负所学。
赠同年关德甫吴用潜成进士·其一
作者：韩上桂
朝代：明

王阳初应仕，贡禹喜弹冠。意气久结纳，清芳契若兰。曾为比翼鸟，相将拭羽翰。斯雄既高蹈，矫迹入云端。彼雌复何为，嘤鸣求其欢。出处虽偶异，形骸元共观。高梧瞻凤集，巨海想鹏抟。攀附诚所愿，光辉照我先。
赠同年关德甫吴用潜成进士·其二
作者：韩上桂
朝代：明

盛世重作人，新槱收棫朴。渭水起钓纶，傅岩识板筑。之子富芳华，因风扇流馥。剑开干莫函，卞剖荆山玉。遇合信非常，周泽亦已握。何以企先猷，小心怀肃穆。何以风在位，敦素务寡欲。夙夜赞圣明，庶不负所学。
赠周生
作者：韩上桂
朝代：明

周生湖海士，结交轻黄金。匣里双龙剑，天边明月心。浪迹东南隅，眷言桂树岑。冷水漱吾齿，清风吹我襟。有时幽兴发，往往动孤吟。浮云万里来，当窗散其阴。梧桐固佳树，翡翠信珍禽。万古此真意，嗟哉怀所钦。
赠太史区海目先生奉使册封过里还朝之作五十四韵
作者：韩上桂
朝代：明

绛节高衔下九霄，紫泥初布拥征轺。天潢派衍隆宗国，地轴根盘护圣朝。带砺山河盟券在，藩维畿甸赐书遥。斗边星泛仙槎杳，驿路春深使马骄。骤奉梁园誇咏雪，偶从楚客羡观潮。班联旧叙王人重，宴洽新承帝子招。绶结银黄荣过里，途迎冠盖快题桥。玉堂秘地清仍切，阆苑仙香远自飘。盛德久占容驷入，贵游争慕阿龙超。经传家学承裘冶，宠藉君恩湛蓼萧。露下金茎天泽渥，书雠藜阁夜光摇。翠屏春度莺花暖，宝篆烟微兽炭烧。族会琳琅纷错耀，阶连兰桂挺森条。秦廷白简群簪笔，王氏青箱尽珥貂。雏振奇毛原鷟鸑，驹名汗血本骅骝。一门子弟俱能赋，满座埙篪可并调。盛世图书呈上瑞，清时球训重明瑶。彤霞日下抒灵彩，琪树风前揽秀标。独唱阳春裁郢曲，登歌肆夏叶虞韶。泗滨远戛浮金磬，嶰谷重翻引凤箫。习汰梁陈澄靡丽，力回汉魏振风谣。斲轮妙技惊成鐻，破的微言薄射雕。怪似骊渊探象罔，奇从鲛室裂冰绡。五都宝集材云富，三峡泉倾思转饶。誉重龙门飞瀑注，望隆泰岳俯岧峣。垂云广振南溟翼，悬曜同瞻北斗杓。自叹崎岖齐蹇驽，却怜栖息拟鹪鹩。牢骚但可凭诗遣，磊块惟堪借酒浇。笛溯流风喧晚牧，歌当落日引归樵。眠缘懒读空便腹，病值愁吟几瘦腰。谬享千金存敝帚，虚乘五石泛轻瓢。情怀楮叶劳摹刻，技习虫鱼好篆雕。奈愧效颦矜里丑，祇应焚砚似君苗。仰看霞彩惭幽缬，静听鸾音怯沸蜩。感籁鸣从春蚓动，望洋笑比井蛙跳。牺文肯弃沟中断，桐韵须携爨下焦。海燕力微思附汉，谷莺声远欲迁乔。风摇弱卉轻犹拂，雪入鸿垆点旋销。幸托通家连孔李，喜承虚问采刍荛。高轩绣毂频相过，绮席金尊数见邀。下榻旧联鸣雨夕，分题同对落花朝。閒随楚泽依兰幄，并泛湘流奉桂桡。颇似辟支闻大乘，将因洛诵契参寥。指麾群队从前帜，荡斥纤尘佐末飙。四牡未应淹骥足，双旌期尔遄星镳。已瞻衣锦行清昼，还听鸣珂赴早宵。道并作霖踪傅说，德誇迈种媲皋陶。在公夙夜勤三事，退食从容表庶僚。体袭柏梁赓汉武，颂同华祝赞唐尧。皓容振鹭波间浴，劲节贞松雪后凋。有道相臣谐玉烛，太平天子问庭燎。勋名鼎鼐供镌勒，图象丹青入画描。奉使皇华劳讽谕，作人云汉俨光昭。蓬莱缥缈如相忆，金阙银宫首重翘。
赠太史区海目先生奉使册封过里还朝之作五十四韵
作者：韩上桂
朝代：明
体裁：七言排律

绛节高衔下九霄，紫泥初布拥征轺。天潢派衍隆宗国，地轴根盘护圣朝。带砺山河盟券在，藩维畿甸赐书遥。斗边星泛仙槎杳，驿路春深使马骄。骤奉梁园誇咏雪，偶从楚客羡观潮。班联旧叙王人重，宴洽新承帝子招。绶结银黄荣过里，途迎冠盖快题桥。玉堂秘地清仍切，阆苑仙香远自飘。盛德久占容驷入，贵游争慕阿龙超。经传家学承裘冶，宠藉君恩湛蓼萧。露下金茎天泽渥，书雠藜阁夜光摇。翠屏春度莺花暖，宝篆烟微兽炭烧。族会琳琅纷错耀，阶连兰桂挺森条。秦廷白简群簪笔，王氏青箱尽珥貂。雏振奇毛原鷟鸑，驹名汗血本骅骝。一门子弟俱能赋，满座埙篪可并调。盛世图书呈上瑞，清时球训重明瑶。彤霞日下抒灵彩，琪树风前揽秀标。独唱阳春裁郢曲，登歌肆夏叶虞韶。泗滨远戛浮金磬，嶰谷重翻引凤箫。习汰梁陈澄靡丽，力回汉魏振风谣。斲轮妙技惊成鐻，破的微言薄射雕。怪似骊渊探象罔，奇从鲛室裂冰绡。五都宝集材云富，三峡泉倾思转饶。誉重龙门飞瀑注，望隆泰岳俯岧峣。垂云广振南溟翼，悬曜同瞻北斗杓。自叹崎岖齐蹇驽，却怜栖息拟鹪鹩。牢骚但可凭诗遣，磊块惟堪借酒浇。谬享千金存敝帚，虚乘五石泛轻瓢。情怀楮叶劳摹刻，技习虫鱼好篆雕。仰看霞彩惭幽缬，静听鸾音怯沸蜩。感籁鸣从春蚓动，望洋笑比井蛙跳。牺文肯弃沟中断，桐韵须携爨下焦。海燕力微思附汉，谷莺声远欲迁乔。幸托通家连孔李，喜承虚问采刍荛。高轩绣毂频相过，绮席金尊数见邀。下榻旧联鸣雨夕，分题同对落花朝。閒随楚泽依兰幄，并泛湘流奉桂桡。颇似辟支闻大乘，将因洛诵契参寥。指麾群队从前帜，荡斥纤尘佐末飙。四牡未应淹骥足，双旌期尔遄星镳。已瞻衣锦行清昼，还听鸣珂赴早宵。道并作霖踪傅说，德誇迈种媲皋陶。在公夙夜勤三事，退食从容表庶僚。体袭柏梁赓汉武，颂同华祝赞唐尧。皓容振鹭波间浴，劲节贞松雪后凋。有道相臣谐玉烛，太平天子问庭燎。勋名鼎鼐供镌勒，图象丹青入画描。奉使皇华劳讽谕，作人云汉俨光昭。蓬莱缥缈如相忆，金阙银宫首重翘。
赠庄将军
作者：韩上桂
朝代：明

满月须防战，鸣飙急据鞍。旄头今夜落，直欲斩楼兰。万里逢归戍，还家未有期。自从受诏日，薄命拚如丝。平生凭燕颔，今日扫龙庭。汉皇甚神武，大将亦威灵。
赠庄将军·其一
作者：韩上桂
朝代：明

满月须防战，鸣飙急据鞍。旄头今夜落，直欲斩楼兰。
赠庄将军·其三
作者：韩上桂
朝代：明

平生凭燕颔，今日扫龙庭。汉皇甚神武，大将亦威灵。
赠庄将军·其二
作者：韩上桂
朝代：明

万里逢归戍，还家未有期。自从受诏日，薄命拚如丝。
赠康庄马太史游浮丘诗
作者：韩上桂
朝代：明

高望丹霞兮似绚，薰风穆如兮轻扇。引绛节兮徘徊，想仙人兮隐见。丘之北兮散平畴，丘之南兮俯壑流。惟丹井兮安在，将炼灶兮来求。太史观风兮远举，翩独适兮谁侣。问洞庭兮潇湘，溯三江兮沅渚。踰岭兮逍遥，倚风流兮激洞箫。索梅花于檐角，探丛桂于山椒。将浮丘之足耦，岂葛洪之果遥。若有人兮校天禄，藜光夜夜兮烂龙烛。通姓字兮金闺，嚼紫芝兮漱寒玉。椿既扬兮荆亦荣，挹茎露兮步蓬瀛。纵奇观兮天外，控鹤辔兮云軿。信幽兰兮味合，呼众凤兮嘤鸣。桂醑兮兰杓，藉芳茵兮腾羽爵。妙藻兮玄文，清词兮善谑。映丽锦于花光，寄灵思于丹阁。曲水兮觞浮，兰亭嗣兮风流。伟仙槎之骤至，足胜事乎千秋。仙人绛节霞为冠，盖拥芙蓉控紫鸾。言经五岭维珠浦，更访浮丘觅圣丹。丹山玄圃知非远，振衣原自蓬莱苑。旧人银宫气倍寒，今来炎徼风常暖。万里山河寓目存，千年洞壑从君选。似此幽奇世外宽，玉堂佳客每盘桓。瀔阳逸事光鸿业，太史新篇壮大观。入夏轻霞封野荔，木绵古木浓阴蔽。一笑豪情宇宙空，凉风习习生衣袂。君是天朝之贵臣，向日丹忱在捧纶。东南民力看将竭，一滴应沾雨露匀。岭海即今增胜概，藻雅风流追往代。若过南岳问祝融，两地烟霞谁是最。畴昔之夕兮綵云结空，有美一人兮蔚若龙从。来游南海兮憩于瑶宫，彼浮丘之何代兮于谁而逢。吹笙玄圃兮驾鹤溟濛，遗丹井于千祀兮洒往韵于清风。日月推迁兮竟不相待，唯至术之能垂兮与金石而终配。葛子去兮不还，浮丘杳兮难攀。咽清泉于涧底，倚丛桂于山间。山间兮岁晏，古字苍苔兮漫漶。旧渔歌兮唱酬，今石帆兮讵泛。美人之来自南阳，手携玉节凌云翔。佩声远出催寒溜，身到蓬莱万树香。岭峤久不闻仙韵，丹崖深闭谁能问。月照寒潭一色清，风吹万籁千岩振。似此逸度兮可谁同，金茎挹兮玉露浓。望皇华兮照烨，揽琪树兮青葱。灵心未歇兮倡兹奇会，手握崇兰兮杂以芳蕙。锦之错兮霞明，凤之翩兮日丽。碧射玉盘兮角菱，红压瑶枝兮粟荔。芬苾郁兮透绮疏，丹灼烁兮留岩砌。维薰风之自南兮，时披拂于衣袂。浮丘兮恍来，风流兮倘继。首夏烨炎景，薰风扇南岭。云翩绛节来，霓动晨旌整。仙人自玉堂，雅意探玄冥。言宣圣世纶，六辔皇华骋。芝盖下羊城，缅邈寻丹井。葛翁不可求，虚自悬灵境。郁郁桂香浮，夜月摇清影。猛然发深思，幽芳令人省。愿邀鸾鹤俦，直造玄云顶。羽觞纷献酬，野色淡孤暝。分题像物工，妙诀谁能领。邂逅几何时，虬辔宵中警。千秋逸事传，胜与兰亭永。
赠康庄马太史游浮丘诗·其七
作者：韩上桂
朝代：明

浮丘门户本罗浮，海上仙翁一再游。藜杖俨从天外至，星槎真见汉边留。苔封古字谁能读，云护丹崖尚可求。访胜几何逢弭节，新篇犹许万人酬。
赠康庄马太史游浮丘诗·其三
作者：韩上桂
朝代：明

畴昔之夕兮綵云结空，有美一人兮蔚若龙从。来游南海兮憩于瑶宫，彼浮丘之何代兮于谁而逢。吹笙玄圃兮驾鹤溟濛，遗丹井于千祀兮洒往韵于清风。日月推迁兮竟不相待，唯至术之能垂兮与金石而终配。葛子去兮不还，浮丘杳兮难攀。咽清泉于涧底，倚丛桂于山间。山间兮岁晏，古字苍苔兮漫漶。旧渔歌兮唱酬，今石帆兮讵泛。美人之来自南阳，手携玉节凌云翔。佩声远出催寒溜，身到蓬莱万树香。岭峤久不闻仙韵，丹崖深闭谁能问。月照寒潭一色清，风吹万籁千岩振。似此逸度兮可谁同，金茎挹兮玉露浓。望皇华兮照烨，揽琪树兮青葱。灵心未歇兮倡兹奇会，手握崇兰兮杂以芳蕙。锦之错兮霞明，凤之翩兮日丽。碧射玉盘兮角菱，红压瑶枝兮粟荔。芬苾郁兮透绮疏，丹灼烁兮留岩砌。维薰风之自南兮，时披拂于衣袂。浮丘兮恍来，风流兮倘继。
赠康庄马太史游浮丘诗·其二
作者：韩上桂
朝代：明

仙人绛节霞为冠，盖拥芙蓉控紫鸾。言经五岭维珠浦，更访浮丘觅圣丹。丹山玄圃知非远，振衣原自蓬莱苑。旧人银宫气倍寒，今来炎徼风常暖。万里山河寓目存，千年洞壑从君选。似此幽奇世外宽，玉堂佳客每盘桓。瀔阳逸事光鸿业，太史新篇壮大观。入夏轻霞封野荔，木绵古木浓阴蔽。一笑豪情宇宙空，凉风习习生衣袂。君是天朝之贵臣，向日丹忱在捧纶。东南民力看将竭，一滴应沾雨露匀。岭海即今增胜概，藻雅风流追往代。若过南岳问祝融，两地烟霞谁是最。
赠康庄马太史游浮丘诗·其五
作者：韩上桂
朝代：明

仙杖引青藜，清光望不迷。来从绛阙北，憩此浮丘西。异响聆朱凤，初晴见赤霓。登龙欢未晚，犹得奉扳跻。
赠康庄马太史游浮丘诗·其五
作者：韩上桂
朝代：明

仙杖引青藜，清光望不迷。来从绛阙北，憩此浮丘西。异响聆朱凤，初晴见赤霓。登龙欢未晚，犹得奉扳跻。宿雨压枝头，薰风晚更柔。香从阆苑拂，彩借卿云浮。逸语霏玄屑，清情湛碧流。烟霞一片石，千载待冥搜。浮丘门户本罗浮，海上仙翁一再游。藜杖俨从天外至，星槎真见汉边留。苔封古字谁能读，云护丹崖尚可求。访胜几何逢弭节，新篇犹许万人酬。贤相瀔阳旧有名，搜来奇胜拟蓬瀛。蓁芜久叹山灵寂，吟望今看景色明。霞泛曲岑芝欲绚，风含幽壑桂犹荣。侍臣素沐金门宠，双掌应思玉露盈。
赠康庄马太史游浮丘诗·其八
作者：韩上桂
朝代：明

贤相瀔阳旧有名，搜来奇胜拟蓬瀛。蓁芜久叹山灵寂，吟望今看景色明。霞泛曲岑芝欲绚，风含幽壑桂犹荣。侍臣素沐金门宠，双掌应思玉露盈。
赠康庄马太史游浮丘诗·其六
作者：韩上桂
朝代：明

宿雨压枝头，薰风晚更柔。香从阆苑拂，彩借卿云浮。逸语霏玄屑，清情湛碧流。烟霞一片石，千载待冥搜。
赠康庄马太史游浮丘诗·其四
作者：韩上桂
朝代：明

首夏烨炎景，薰风扇南岭。云翩绛节来，霓动晨旌整。仙人自玉堂，雅意探玄冥。言宣圣世纶，六辔皇华骋。芝盖下羊城，缅邈寻丹井。葛翁不可求，虚自悬灵境。郁郁桂香浮，夜月摇清影。猛然发深思，幽芳令人省。愿邀鸾鹤俦，直造玄云顶。羽觞纷献酬，野色淡孤暝。分题像物工，妙诀谁能领。邂逅几何时，虬辔宵中警。千秋逸事传，胜与兰亭永。
赠张九岳秘书
作者：韩上桂
朝代：明

银箭轻浮漏转沉，铜龙旦启地仍深。云移五色迎天仗，柳拂千条锁禁林。暖日彤墀辉鹭序，晴霄丹诏下鸾音。三朝故实劳询访，一代丝纶费讨寻。鸡树清辉人共羡，凤池秘远念常钦。自知金马能谐世，岂谓雕龙更苦心。汗血久推腾逸足，彩毛今拟映仙禽。珍同昆圃言言玉，价重荆杨字字金。坟诵便堪誇倚相，檄成何必让陈琳。奇文似绮应频制，大笔如椽可独任。寡和几人酬郢雪，赓歌此日叶虞琴。潘舆御后情能赋，沈带移来性喜吟。翠管讵从仙颖授，金茎翻向露华斟。不须羽猎誇胡骑，愿效千秋献宝箴。
赠提盐林公
作者：韩上桂
朝代：明

明公今之汗血古飞黄，权奇俶傥神骨张。孕灵月阙凝星房，背负图瑞呈圣祥。金鞍琢削云锦装，条忽变化游龙翔。追风袭电遗羲阳，忆昔受诏入明光。绕殿三匝神飞扬，顾影长嘶对御床。如云骏马不敢望，十二天闲悉雁行。群空冀北无留良，天子育视都监坊。一食一石粟匪量，春风蹀躞映垂杨。观者叹息盈路旁，左右顾盼何辉煌。只身挺入万人场，驰驱冲突嗟莫当。年来振策在何方，百里局蹐愁展长。夭矫凭陵性气刚，俯仰异态形非常。众鸟嫉视喧相攘，只今顿迹置羊肠。服盐汗沫赭如汤，骥骀同皂情何伤。摧抑意气转昂藏，何时奋足腾康庄。西经弱水东扶桑，鼋鼍杂遝欻成梁。横行八极掩大荒，嗟予弱质如蚊虻。愿骥附尾当霄骧，幸无弃掷轻相将。常随騄駬紫游缰，宾络借辉黄金章，与之出入行无疆。
赠李葵孺进士归娶时初授连城令
作者：韩上桂
朝代：明

年少终军本弃繻，出关今日耀归途。连城蚤售璠玙器，蹑景争誇汗血驹。盖拥晴霞明上苑，箫迎彩凤引高梧。君恩浩荡何能报，葵向深知赤欲输。
赠杨亦琳
作者：韩上桂
朝代：明

杨生短发学文章，两目炯炯双鬓苍。狂来饮酒尽一石，放歌袒裼万人场。纵横铁画一时落，白日为走青天黄。上林羽猎不足数，建安大历失光铓。与我结交未半载，吐词往往凌金商。我言此道久落寞，北地芟除功不薄。济南诸子亦一时，今之作者体格弱。深山大泽长龙蛇，绝壁峥嵘过孤鹤。玄冬十月风霜来，百水倒流千石涸。丈夫意气任驱驰，片语岂肯忘前诺。弯弓直挂扶桑枝，图形拟上麒麟阁。骅骝一日纵长途，观者纷纷咸错愕。迄今天子揽英豪，子当为鹏我为鹗。
赠杨亦琳
作者：韩上桂
朝代：明
体裁：古风

杨生短发学文章，两目炯炯双鬓苍。纵横铁画一时落，白日为走青天黄。与我结交未半载，吐词往往凌金商。我言此道久落寞，北地芟除功不薄。济南诸子亦一时，今之作者体格弱。玄冬十月风霜来，百水倒流千石涸。丈夫意气任驱驰，片语岂肯忘前诺。弯弓直挂扶桑枝，图形拟上麒麟阁。骅骝一日纵长途，观者纷纷咸错愕。迄今天子揽英豪，子当为鹏我为鹗。
赠林元培进士
作者：韩上桂
朝代：明

金陵十月天始寒，北风猎猎野草乾。主人酌酒满千石，座列吴姬气若兰。频飞大白不知数，歌声缥缈疏帘度。满堂宾客醉欲狂，惟君与我醒相顾。君是璠玙白玉姿，连城鬻售正当时。予虽败缺不可用，犹欲含光窃自奇。相与剧谈几夜半，银河渐落奎壁焕。十年郁结为君开，三尺龙泉待君看。世事穷通何足论，丈夫树立岂无门。杯盘狼藉客且散，彼此寸心私自扪。
赠梁斗华先生监丞
作者：韩上桂
朝代：明

龙门高望迥难攀，道赞成均乐订顽。细雨春畦心独切，遗文石鼓手重删。依绳幸可全樗散，窥管私从照豹斑。曾过玄亭看脱草，沉吟芳径不知还。
赠武定州司马冯见龙公时督饷至京
作者：韩上桂
朝代：明

羡尔名家子，晴霄吐凤毛。风流郎署旧，勋业度支劳。僚散同莲幕，官清似马曹。海沂功足诵，不负吕虔刀。民瘼近如此，时危更未遑。千钟输一石，剜肉暂医疮。郑侠图堪上，贾生忧独长。催科存抚字，端不愧循良。
赠武定州司马冯见龙公时督饷至京·其一
作者：韩上桂
朝代：明

羡尔名家子，晴霄吐凤毛。风流郎署旧，勋业度支劳。僚散同莲幕，官清似马曹。海沂功足诵，不负吕虔刀。
赠武定州司马冯见龙公时督饷至京·其二
作者：韩上桂
朝代：明

民瘼近如此，时危更未遑。千钟输一石，剜肉暂医疮。郑侠图堪上，贾生忧独长。催科存抚字，端不愧循良。
赠水云丈人
作者：韩上桂
朝代：明

丈人失姓字，家世混渔樵。雨后投竿饵，归山种药苗。
赠汝载
作者：韩上桂
朝代：明

灿灿园中花，萋萋江上草。令节既密移，万卉同枯槁。人生非金石，安得长美好。所以贵达人，励志事冥讨。大道讵可还，缅思丰与镐。中夜起揽衣，愁绝心如捣。努力承明时，寸阴以为宝。我有掌上珠，精光射远日。遍视世上人，弃掷成泥汨。惟子差解意，宝之如恐逸。青阳既倏驰，白日亦西匿。得失何足言，所尚在胶漆。请子歌一声，为子发瑶瑟。白云从东来，霜露空飋飋。时论薄管鲍，古道固无匹。处世薄面目，结交忌浮沉。与我千黄金，不若一知心。知心之可贵，愈于璧与琛。丹花为君笑，曲涧为君吟。世患无钟期，不患无良琴。我有一盍簪，与子表素襟。谁言将西归，我当溉釜鬵。
赠汝载·其一
作者：韩上桂
朝代：明

灿灿园中花，萋萋江上草。令节既密移，万卉同枯槁。人生非金石，安得长美好。所以贵达人，励志事冥讨。大道讵可还，缅思丰与镐。中夜起揽衣，愁绝心如捣。努力承明时，寸阴以为宝。
赠汝载·其三
作者：韩上桂
朝代：明

处世薄面目，结交忌浮沉。与我千黄金，不若一知心。知心之可贵，愈于璧与琛。丹花为君笑，曲涧为君吟。世患无钟期，不患无良琴。我有一盍簪，与子表素襟。谁言将西归，我当溉釜鬵。
赠汝载·其二
作者：韩上桂
朝代：明
体裁：古风

我有掌上珠，精光射远日。遍视世上人，弃掷成泥汨。得失何足言，所尚在胶漆。请子歌一声，为子发瑶瑟。白云从东来，霜露空飋飋。时论薄管鲍，古道固无匹。
赠汝载·其二
作者：韩上桂
朝代：明

我有掌上珠，精光射远日。遍视世上人，弃掷成泥汨。惟子差解意，宝之如恐逸。青阳既倏驰，白日亦西匿。得失何足言，所尚在胶漆。请子歌一声，为子发瑶瑟。白云从东来，霜露空飋飋。时论薄管鲍，古道固无匹。
赠潮阳吴光卿
作者：韩上桂
朝代：明

我读适越纪，思君适越吟。越吟一声风飒飒，高山流水谁知音。钟期伯牙今已矣，劝君勿抚朱丝琴。急弦促节未易竟，相对浮云万里阴。严陵之风高可拂，洗涤蕴内除烦襟。羊裘大泽不复辨，惟见削壁两石欹嵚岑。潮水之潮何时还，落尽千山与万山。山山斗作芙蓉色，眼看壮士凋朱颜。三十六根连地轴，罗浮雁荡同跻攀。达磨手提一只屦，麻姑耳后垂双环。人生去住曾何定，四岭黄云春树暝。师门使火入虚无，列子乘风凌溟涬。吴歌白苧出兰房，越女采莲移暮艇。沉沉沧海起红轮，瞋目大叫云中迥。子今杖策跨崆峒，我将赤脚蓬山顶。
赠潮阳吴光卿
作者：韩上桂
朝代：明
体裁：古风

钟期伯牙今已矣，劝君勿抚朱丝琴。急弦促节未易竟，相对浮云万里阴。严陵之风高可拂，洗涤蕴内除烦襟。羊裘大泽不复辨，惟见削壁两石欹嵚岑。潮水之潮何时还，落尽千山与万山。山山斗作芙蓉色，眼看壮士凋朱颜。三十六根连地轴，罗浮雁荡同跻攀。达磨手提一只屦，麻姑耳后垂双环。人生去住曾何定，四岭黄云春树暝。师门使火入虚无，列子乘风凌溟涬。吴歌白苧出兰房，越女采莲移暮艇。沉沉沧海起红轮，瞋目大叫云中迥。子今杖策跨崆峒，我将赤脚蓬山顶。
赠玉泉小道士
作者：韩上桂
朝代：明

芙蓉结作切云冠，北斗光悬剑气寒。吹罢玉箫人不见，独携宝箓驾仙鸾。
赠王参裕进士
作者：韩上桂
朝代：明

举眼望千古，逍遥能几人。子瞻差解意，如来幻化身。诗名满天地，逸气逼嶙峋。出作江湖客，入为廊庙臣。鹤峰留妙迹，郁水證前因。此意谁能达，王公堪与伦。王公本是金台彦，万里霜蹄倏欲遍。赤电惊从足下生，遥望吴门悬匹练。赋性萧疏雅不群，胸函五色吐灵文。东波风韵真相似，西蜀精华恍共分。住世常怀出世意，簪绂俨带云霞气。荀令奇香尽日留，王乔仙舄凌云至。
赠督学朱金岳公二十韵
作者：韩上桂
朝代：明

奎壁文章秘府开，轩輶使节赤霄来。河图负瑞归东序，昆琬腾辉映上台。望切斗山悬仰止，光摇云汉倬昭回。书藏禹穴今从探，赋拟霞标昔并裁。三秀芝颜芬郁郁，九苞鸾彩美毰毸。关西伯起综髦誉，冀北孙阳揽骏材。夜雨屡沾岩下桂，春风先发岭头梅。冲牛宝剑拭龙匣，照乘明珠剖蚌胎。水镜澄瑩祛夙障，玉壶皎洁绝纤埃。提衡万象低昂见，顿网弥天钜细该。化入鸿垆销点雪，鸣从幽蛰试惊雷。孔铃再振蒙情觉，邹笛频吹淑气催。绪接遗文寻未坠，力扶大雅挽将颓。七盘险磴康庄出，百折狂澜砥柱回。漫刺祇凭诗作介，握芳希托凤为媒。环观璧沼欢含藻，思御龙门叹曝腮。就笼参苓供药物，倚墙桃李借栽培。雕虫颇售铅刀割，绣虎宁辞袜线才。誉窃片言轻鼎吕，价期一顾重驽骀。作人倘附菁莪化，愿效南山歌有台。
赠督学朱金岳公二十韵
作者：韩上桂
朝代：明
体裁：七言排律

奎壁文章秘府开，轩輶使节赤霄来。河图负瑞归东序，昆琬腾辉映上台。望切斗山悬仰止，光摇云汉倬昭回。书藏禹穴今从探，赋拟霞标昔并裁。关西伯起综髦誉，冀北孙阳揽骏材。夜雨屡沾岩下桂，春风先发岭头梅。冲牛宝剑拭龙匣，照乘明珠剖蚌胎。水镜澄莹祛夙障，玉壶皎洁绝纤埃。提衡万象低昂见，顿网弥天钜细该。孔铃再振蒙情觉，邹笛频吹淑气催。绪接遗文寻未坠，力扶大雅挽将颓。七盘险磴康庄出，百折狂澜砥柱回。环观璧沼欢含藻，思御龙门叹曝腮。就笼参苓供药物，倚墙桃李借栽培。雕虫颇售铅刀割，绣虎宁辞袜线才。誉窃片言轻鼎吕，价期一顾重驽骀。作人倘附菁莪化，愿效南山歌有台。
赠督学潘完朴公二首
作者：韩上桂
朝代：明

清朝礼乐几人优，间代文章属胜流。持鉴务题天下士，乘轺先到日南州。一江春浪鱼从变，万里云罗鸟尽收。愚自不材无可见，但承郢琢复何求。一朵花开万国春，罗浮梅萼几枝新。最宜交映惟仙品，敢望相投拟故人。运去六朝销粉丽，文回当代振丰神。倚门桃李知无限，沾洒思分雨露匀。
赠督学潘完朴公二首·其一
作者：韩上桂
朝代：明

清朝礼乐几人优，间代文章属胜流。持鉴务题天下士，乘轺先到日南州。一江春浪鱼从变，万里云罗鸟尽收。愚自不材无可见，但承郢琢复何求。
赠督学潘完朴公二首·其二
作者：韩上桂
朝代：明

一朵花开万国春，罗浮梅萼几枝新。最宜交映惟仙品，敢望相投拟故人。运去六朝销粉丽，文回当代振丰神。倚门桃李知无限，沾洒思分雨露匀。
赠督学章阁陈公
作者：韩上桂
朝代：明

大雅开闳廓，斯文慰寂寥。神龟浮洛水，彩凤叶虞韶。夫子当朝彦，英声起珥貂。气吞云梦泽，波荡广陵潮。天柱钟灵峙，龙津跃绛霄。江山悬绣节，宇宙激冲飙。道大群峰括，德高万象遥。登东连泰岱，直北指招摇。礼乐清时器，文章上国标。燕台酬骏骨，沧海拾明瑶。振网收孤鹗，调弓挟两雕。中奇誇射枣，累巧讶承蜩。绳墨材无弃，模楷望孔昭。关西扬美范，岭外转徵轺。奎壁章常灿，琳琅律正调。水开花菡萏，云护木兰苕。日下擎仙掌，风前引洞箫。指挥穷马首，载籍倦牛腰。理揭皇王秘，精探汉魏谣。温恭涵镒璞，挥洒裂鲛绡。小子承私淑，宫墙首重翘。景星呈瑞觏，旭旭仰丸跳。宝琬凌冰透，鸿垆点雪消。望洋羞空垒，聚沼喜环桥。笼药期供味，谷嘤愿上乔。春风扇桃李，枳棘亦生条。
赠翟主簿
作者：韩上桂
朝代：明
体裁：古风

海上神仙尉，云间鸾凤姿。意气苟不群，一官何足縻。皎如秋月照，灼若朝霞披。虽为簿书困，常有好容仪。腐鼠骄相吓，棘藩黯自嗤。青云长在望，逸性少人知，何日释尘鞅，振羽扬天逵。
赠翟主簿
作者：韩上桂
朝代：明

海上神仙尉，云间鸾凤姿。意气苟不群，一官何足縻。皎如秋月照，灼若朝霞披。虽为簿书困，常有好容仪。腐鼠骄相嚇，棘藩黯自嗤。青云长在望，逸性少人知，何日释尘鞅，振羽扬天逵。
赠董叔远
作者：韩上桂
朝代：明

在昔董仲舒，尝脩孔氏书。天人负三策，精彩辉天衢。武帝见之大惊愕，虽然不任亦不薄。公孙田窦不敢加，会采微言饬礼乐。出为藩相镇骄王，阐明利谊张宏纲。人言仲舒犹不遇，岂知汉主尊贤良。千百年来见叔远，渊源学术宁无本。龙当浅濑未能翔，骥局羊肠犹恨蹇。始信汉主真豪雄，千鸾万凤范围中。读书五车何所用，不如片语合重瞳。重瞳会合料有时，往日风云倏见之。今上聪明兼好古，临轩往往策英奇。请君竟入函关去，勿向俗人求盼顾。豫章大木更何施，惟有栋梁堪作遇。
赠谢少安
作者：韩上桂
朝代：明

长安宝骑竞繁华，日夜经过七贵家。见说名园春正满，招携同看牡丹花。匹马垂杨度玉鞍，独携宝剑照霜寒。道旁年少休相问，不是专诸不借看。
赠谢少安·其一
作者：韩上桂
朝代：明

长安宝骑竞繁华，日夜经过七贵家。见说名园春正满，招携同看牡丹花。
赠谢少安·其二
作者：韩上桂
朝代：明

匹马垂杨度玉鞍，独携宝剑照霜寒。道旁年少休相问，不是专诸不借看。
赠谭公瑾
作者：韩上桂
朝代：明

君之侠气少人知，口里长吟七字诗。不为萧疏那有致，将因放傲转成痴。一编芸草馀生计，数幅松笺泛古思。无限里儿空赚事，葛巾徒步顾相欺。
赠豫章丁公
作者：韩上桂
朝代：明
体裁：古风

丁先生，何太奇，年未三十天下知。五色焕烂悬金支，精神炯炯垂青丝。珊瑚之玦碧琉璃，芙蓉漾荡含清漪。忆昔赋就淩云时，天子亲临白玉墀。手折丹花扶御掌，青天驾出双龙螭。出入奏事何委蛇，□□□□□□□。衔章按垒鸣金羁，萧萧杀气傍旌旗。绣衣使者美丰仪，□□□□□□□，稽首万年赞帝基。是时权贵威赫曦，磨牙吮血扬须眉。炙手甚热不可近，下驱小吏如鞭笞。先生意气独横披，致身不敢顾其私。请借上方斩马剑，手截鲸鲵断豺豾。天下闻之惊且悲，如何独凤拂群鸱。丈夫所见诚落落，夸毗之子徒嗔嗤。一朝白璧青蝇淄，可怜贝锦成南箕。焦头烂额不复论，弃置江干依鹿麋。酒酣时自发清啸，西山爽气高撑颐。平生剩有古人诗，雕刻壮丽光陆离。龙蛇变幻从天落，晴霄日浴昆明池。力回大雅扇来兹，越王台上霜雪迟。孤猿独鹤鸣深思，长怀魏阙中肠饥。呜呼，今世之人皆相皮，纵有精忠知告谁。
赠豫章丁公
作者：韩上桂
朝代：明

丁先生，何太奇，年未三十天下知。五色焕烂悬金支，精神炯炯垂青丝。珊瑚之玦碧琉璃，芙蓉漾荡含清漪。忆昔赋就淩云时，天子亲临白玉墀。手折丹花扶御掌，青天驾出双龙螭。出入奏事何委蛇，□□□□□□□。衔章按垒鸣金羁，萧萧杀气傍旌旗。绣衣使者美丰仪，□□□□□□□，稽首万年赞帝基。是时权贵威赫曦，磨牙吮血扬须眉。炙手甚热不可近，下驱小吏如鞭笞。先生意气独横披，致身不敢顾其私。请借上方斩马剑，手截鲸鲵断豺豾。天下闻之惊且悲，如何独凤拂群鸱。丈夫所见诚落落，夸毗之子徒嗔嗤。一朝白璧青蝇淄，可怜贝锦成南箕。焦头烂额不复论，弃置江干依鹿麋。酒酣时自发清啸，西山爽气高撑颐。平生剩有古人诗，雕刻壮丽光陆离。龙蛇变幻从天落，晴霄日浴昆明池。力回大雅扇来兹，越王台上霜雪迟。孤猿独鹤鸣深思，长怀魏阙中肠饥。鸣呼，今世之人皆相皮，纵有精忠知告谁。
赠贞斋鍊师
作者：韩上桂
朝代：明

彤云隐隐护灵坛，古柏萧森夏亦寒。丹臼烟迷苔欲染，空悬玉杵捣琅玕。
赠郑云谷
作者：韩上桂
朝代：明

主人鸡黍约，客子龙唇弹。曲罢馀鲛泪，深深溅玉盘。
赠郑长庚居士
作者：韩上桂
朝代：明

绀发方瞳老鍊君，紫芝灵检气氤氲。乘时早逐鹓鸾起，失路翻随麋鹿群。丹洞甔甀迷住去，清溪水竹羡平分。天风夜夜吹凉月，引断箫声入綵云。
赠长白黄都阃
作者：韩上桂
朝代：明

天生黄公为国辅，赋性能文复能武。文如旭日照祥鸾，武似平林震虓虎。常笑陆随不识兵，却愁绛灌空椎鲁。读书自昔探鸿濛，映雪曾闻事苦攻。三坟往籍窥都遍，黄石遗经看并通。雄姿逸态谁能尚，虎头竟是封侯相。剑气常腾万丈遥，笔锋复扫千人壮。忆昨金台引校时，如云骏足竞驱驰。天子亲临麟德殿，群公共阅羽林旗。射奏穿杨推独步，策誇夺锦著多奇。御笔特题天下士，宫花首折上林枝。即今都阃当全粤，任重干城专斧钺。杀气遥令草木寒，雄风顿扫烟氛歇。有时高咏吐清词，更向南楼啸明月。错落梅花笛里吹，飘摇杨柳歌中发。嗟予少小习雕虫，磨崖窃许步独工。见公著述辄辟易，何况韬猷变不穷。羊祜轻裘差可拟，方叔葱珩今再起。军旅仍瞻俎豆容，剑戟更睹璠玙美。问公毓秀从何来，昔居赤城今燕市。
赠雪堂主人
作者：韩上桂
朝代：明

雪堂堂高承皓雪，照日轻盈光可辍。初疑昆圃玉为城，却讶蓬宫银作阙。雪堂主人幽思深，对雪空知抱素心。雪庐卧起谁相问，雪瓯茶进独沉吟。有时试向梁园赋，清词恐受惠连妒。不将柳絮比轻狂，祇学阳春高纵步。披氅何妨踏雪行，山阴鼓棹见豪情。度关讵必迷秦岭，人夜宁须袭蔡城。绀雪仙人原和药，点入红垆觉沃若。岂愁白发镜中明，转喜肌肤翻绰约。借此颜堂拟座铭，何似当年纪聚星。经传韦氏犹堪映，取向斋头代照萤。
赠霍从先
作者：韩上桂
朝代：明

宝匣青萍剑，霜蹄白鼻騧。行行日欲暮，前路鲁朱家。
赠顾述夫别驾
作者：韩上桂
朝代：明

神剑虽闭匣，精光岂可藏。骏马纵服盐，意气常激昂。人生显晦何能定，只有肺肠堪照映。投杼犹然惑母慈，拾煤尚足疑宣圣。往日康衢或太行，乍时谈笑多机阱。下士驰驱竞世情，大贤优游引天命。公之妙质信非常，冰壶照射触琳琅。高怀直揭千寻势，异藻常函五色章。材大任小已足惜，守正被屈仍踧踖。兰佩翻同萧艾捐，珠光却等沙尘掷。乃公气度转开扩，倚涧寒松看落落。折齿终不废啸歌，刮骨何妨任欢谑。僦居幸与诸子邻，閒来文酒日相亲。兴狂每索山花笑，歌罢翻闻鸟语新。有仆捆屦差活身，慇勤伏侍忘其贫。诸郎矫矫多奇气，摄衣屡接席上宾。江左风流终自在，顾氏神驹竟可驯。钜力便堪扛鼎吕，奇珍那得惮磨磷。黄钟子气今回律，转盻旋看天地春。
赠马乾甫
作者：韩上桂
朝代：明

马氏之先龙作友，万里长途一日走。骅骝騄駬是其孙，渥洼大泽称灵薮。生来乾甫何奔腾，霜蹄汗血气凭陵。西涉流沙晷未昃，北经瀚海踏层冰。雄心勃窣未能已，更过苍梧饮郁水。都阃黄公伯乐俦，一见叹息不能止。秣以香刍覆以衣，千金价重倾都市。乾甫乾甫须努力，勿负当年知己识。迩来边塞盛风尘，横行莫避阴山黑。
赠高日观比部
作者：韩上桂
朝代：明

高视俯中原，山川多郁结。屈指历词场，大小各区别。角触牙争势不同，大鹏振翼摇轻风。鹰鹯燕雀一时起，高者入汉低飞蓬。吾粤挺然天之侧，罗浮屹峙撑南国。灵妙不数珠犀奇，晓气尚能悬五色。开元之世有曲江，国初先生五者良。手提只轮当大队，揽挈日月回精光。济南诸子多凌厉，逸气自是无一世。独言吾国有小梁，迭主齐盟纷结袂。中秘当年号老成，篆籀草隶工较精。桢伯书生颇趫桀，亦与等辈争高名。大雅琳琅间断绝，丝管啁嘈世所悦。衣钵谁人悟正因，文章有道存蜩掇。比部高公旷世才，大义亲承法眼来。梁李欧黎都及见，夜入寒潭剖蚌胎。大历丰神建安骨，六朝粉黛凋无色。玉琬常凌冰雪虚，宝剑乍视光犹逼。嗟予生晚后数子，得公引迪差可喜。大海津涯渺莫寻，一苇正渡亦如此。此事沉吟久未陈，世人笑我真狂生。因公感激具至意，醉歌袒裼如有神。人生世路常偪侧，去住功名若瞬息。满腹愁肠可奈何，寸心万古堪镌勒。词赋风流事岂徒，凤鸟既至河出图。昔贤鞭弭今犹在，此日须公金仆姑。师武臣力不失霸，置身肯在杨马下。
赠黄仕明进士
作者：韩上桂
朝代：明

璧生重岩中，出为廊庙器。精采贯长虹，效坛礼天地。吉士负经纶，独抱千古志。当其未遇时，掩抑谁相示。一朝吐光华，枯崖尽生媚。连城始足偿，置庑何容弃。显晦固有期，磷缁仍所忌。愿言谨磨砻，勿受微尘翳。大明悬日月，天子重人文。宠洽丘园贲，因沾雨露新。彤轩初召对，三策重天人。非熊起渭水，板筑识良臣。之子怀素略，乘时欻致身。凤凰翔千仞，渥洼奔绝尘。风云诚遇合，砥砺方足珍。杯流注沧海，何以答君恩。
赠黄仕明进士·其一
作者：韩上桂
朝代：明

璧生重岩中，出为廊庙器。精采贯长虹，效坛礼天地。吉士负经纶，独抱千古志。当其未遇时，掩抑谁相示。一朝吐光华，枯崖尽生媚。连城始足偿，置庑何容弃。显晦固有期，磷缁仍所忌。愿言谨磨砻，勿受微尘翳。
赠黄仕明进士·其二
作者：韩上桂
朝代：明

大明悬日月，天子重人文。宠洽丘园贲，因沾雨露新。彤轩初召对，三策重天人。非熊起渭水，板筑识良臣。之子怀素略，乘时欻致身。凤凰翔千仞，渥洼奔绝尘。风云诚遇合，砥砺方足珍。杯流注沧海，何以答君恩。
赠黄宏选进士
作者：韩上桂
朝代：明

汉皇置策诏高贤，终军弃繻方妙年。瀛洲胜地多奇选，观者慕之如神仙。吾子风流沿晋代，玉壶皎洁近相对。江浦常携明月珠，湘流几结幽兰佩。文采蔚然俨凤凰，雄飞千仞恣翱翔。生逢间气来丹穴，出值明时瑞圣王。海运南溟看万里，霜蹄冀北仍堪市。射发穿杨艺独工，贯雕叠中无虚矢。礼乐彤墀召对优，千年遇合乘云虬。上林花树春如许，匹马长安一日游。
赠黄斗华
作者：韩上桂
朝代：明

燕赵古称悲歌地，群豪磊落多奇气。感德终酬国士恩，结交讵负平生志。吾子含灵最鲜俦，布衣矫迹轻王侯。饮酒数石不得醉，雄谈万斛如倾流。围棋决胜誇独步，幽思恍与神明遇。谢玄犹然逊叔安，季心未可先兄布。朅来庾岭恣遨游，草木萧飕览素秋。逢人便欲输情尽，作客岂直为身谋。予虽蠹鱼差任侠，握手相亲盟可歃。浅材竟许轶班扬，壮节竞推齐荆聂。雄剑悲鸣久已藏，因君拂拭露光芒。相携拟向楼兰去，共扫边尘静陆梁。
赠黄纯言
作者：韩上桂
朝代：明

百代文章不可知，君今振足强争奇。北风雨雪声常满，大海波涛势似驰。对客但须酣美酒，逢人且勿说新诗。明珠径寸浮光怪，夜半相投恐博疑。
赠黄逢一
作者：韩上桂
朝代：明

黄生手持明月珠，蚌胎乍剖辉天衢。隋侯入袖不足拟，魏王照乘安所如。携来就鬻五都市，瑕颣自恃无可指。道路初无按剑虞，沧海竟切遗珠议。此宝几为席上珍，灵光受妒泣鬼神。愿君什袭无轻示，不是千金勿售人。
赠黎君选君献
作者：韩上桂
朝代：明

岭峤文章万丈悬，君家占去已多年。偏嗔老凤争先起，犹怪双雏逐后翩。灵运池塘知有梦，平原騑服几存篇。何因得与吟坛末，月照媸颜亦获妍。
赤城诗
作者：韩上桂
朝代：明

赤城建天上，东接沧海霞。霞光芝作盖，绚烂五色葩。仙人王子乔，邂逅荐胡麻。袖里酬真诰，相教服丹砂。
走笔戏问进之病
作者：韩上桂
朝代：明

西京词赋擅相如，寂寞文园怨索居。不为金茎擎露少，定缘眉黛淡秋疏。
赵文敏公祠
作者：韩上桂
朝代：明

灵山存旧谶，五百是兴辰。今日遭殊劫，方思选胜人。
轩辕降二章咏甘露也再赠侍御马公·其一
作者：韩上桂
朝代：明

轩辕降，甘露下。荡天门，淫帝宇。璧玉精，英玄灵。丹云结，绿云停。体轻微，盛膏泽。纷珠如，光凝射。甘露零，阉茂辰。先轻风，洒绛尘。甘露零，泽丰草。吉茂祥，福寿考。甘露零，沾翠柏。黍稷盛，万民若。甘露零，徵上瑞。治嘉平，乐万岁。
过梁伯遐柳庄三首
作者：韩上桂
朝代：明

久兴拚林石，因君爱客心。江山时物色，花柳特招寻。暗水浮阶疾，寒云引户深。入门幽磬发，岩岫起清音。古树千章合，寒林一径幽。当窗欹怪石，绕槛俯清流。砌草萦书带，河鱼上钓钩。真成云外赏，随地得沧洲。水色含窗迥，山花带户垂。村舂催日落，野絮任风吹。稻熟春醪美，瓜甘谷性宜。无人信幽豁，却守北山陲。
过梁伯遐柳庄三首·其一
作者：韩上桂
朝代：明

久兴拚林石，因君爱客心。江山时物色，花柳特招寻。暗水浮阶疾，寒云引户深。入门幽磬发，岩岫起清音。
过梁伯遐柳庄三首·其三
作者：韩上桂
朝代：明
体裁：五言律诗

无人信幽豁，却守北山陲。
过梁伯遐柳庄三首·其三
作者：韩上桂
朝代：明

水色含窗迥，山花带户垂。村舂催日落，野絮任风吹。稻熟春醪美，瓜甘谷性宜。无人信幽豁，却守北山陲。
过梁伯遐柳庄三首·其二
作者：韩上桂
朝代：明

古树千章合，寒林一径幽。当窗欹怪石，绕槛俯清流。砌草萦书带，河鱼上钓钩。真成云外赏，随地得沧洲。
述怀
作者：韩上桂
朝代：明

少小事游侠，入壮去他乡。精神存结客，意气迥含霜。百宝函腰带，千金买剑装。击毬倾道左，走马戏当场。会逐风云起，思瞻日月光。一人方有庆，四海效明王。释褐来朝汉，求媒拟佐唐。铅刀期一割，燕雀仰高翔。力薄风难竞，材轻体易僵。轩辕愁鼓瑟，帝女赋怀湘。终自怜蜩鸴，毋为笑凤凰。来时菊近晚，归去柳将黄。望阙情犹恋，思乡旧不忘。风尘三尺剑，坐卧一琴囊。日暮人行杳，天高鸟去长。山川长险历，宇宙几苍茫。附汉惭无羽，乘流愧乏梁。祇应归卧好，风雨北山房。
述怀诗呈左方伯积斋王公
作者：韩上桂
朝代：明

慷慨悲生事，沉吟对古编。世情徒自汨，吾道竟谁怜。抱此幽栖意，粗将知己传。思深词欲竭，感极气仍填。少小差豪颖，凭陵及壮年。读书穷浩瀚，问字析微玄。异卉扬朝秀，丹花启夕鲜。竞誇文似绮，敢谓思如泉。经术今何用，艰难众所捐。虚投班仲笔，莫著祖生鞭。赪额龙门峻，飘蓬凤阙悬。交从穷里觅，愁逐暗中煎。念岂惟饥渴，修终结蕙荃。握芳徒自惜，衣芰若为搴。大瓠宁堪剖，柔杨未可穿。器空暌凿枘，手岂辨方圆。已分蛇怜目，何知蚁慕膻。駏虚材谬捷，鼯鼠技难缘。快意千秋业，补亡十九篇。餤真成画饼，坐或抱枯禅。奈遣流光冉，空嗟气力绵。无心携象罔，得意释蹄筌。异物神灵护，奇形魍魉缠。撑拿非易得，转斡待微权。誉借青云起，歌翻白雪妍。文章归大雅，模范企高贤。翰墨题天上，瑶华绚日边。东南劳节辖，屏翰式旬宣。藉此棠阴庇，况承芳问延。开缄心欲堕，损币意何拳。朔正梅花早，阳从黍谷旋。幸依陪御李，转盻俨登仙。谓子奔腾甚，乘时慎勉旃。会当凌骥足，愿且拭龙渊。跃冶吾何敢，孤羁愧不前。岂宜寸木质，遂植泰山巅。匠琢劳雕朽，磨砻拟割铅。图南资羽翼，庶可附鹏迁。
送人归紫帽
作者：韩上桂
朝代：明

将归紫帽觅真源，倚剑弹歌酒一尊。海峤已森红日足，石门初散碧云根。旧经玉女频相忆，为寄麻姑细共论。知尔解携心正切，及冬犹复宴曾孙。
送分守郑公升滇南宪使
作者：韩上桂
朝代：明

郑公萧散著瑰姿，政暇常裁五字诗。天入碧鸡持使节，地分铜柱见蛮碑。书萦带草承家学，庭倚甘棠寄后思。执法只今临外甸，履声还动紫宸知。
送刘乾阳老师入贺咏花诗册荷花
作者：韩上桂
朝代：明

太乙仙舟溯月明，独携绛节向神京。云间翠盖遥相接，挹赐金茎羽翼生。
送卢从龙署教临邑兼訉邢太仆先辈
作者：韩上桂
朝代：明
体裁：古风

礼乐久不振，诗书今未删。世无开大觉，谁为订群顽。绛帐融陶郑，春风孔铸颜。吾子渊源宗鲁泗，析拔奥义谁相示。玄水今探象罔奇，荆山会剖如虹气。年来点额困沉鳞，一毡虽冷道常尊。稷下才名追往盛，杏坛遗教几相并。到日应聆柱下言，兴来且作明堂咏。
送卢从龙署教临邑兼訉邢太仆先辈
作者：韩上桂
朝代：明

礼乐久不振，诗书今未删。世无开大觉，谁为订群顽。绛帐融陶郑，春风孔铸颜。白马空浮练，青牛早度关。吾子渊源宗鲁泗，析拔奥义谁相示。玄水今探象罔奇，荆山会剖如虹气。年来点额困沉鳞，一毡虽冷道常尊。入门问字纷从过，据席谈经静不喧。稷下才名追往盛，杏坛遗教几相并。近有邢公最好文，周礼遗编堪共證。到日应聆柱下言，兴来且作明堂咏。
送卢山客
作者：韩上桂
朝代：明

十载论交怨路岐，片帆秋色使人悲。寻常斗酒勿云薄，曲屈寸心空自知。西岭浮云番作态，北方多难欲何之。君行若到庐山上，为访鹿门随鹿麋。
送参藩陈邻崧公觐贺
作者：韩上桂
朝代：明

崧台一片月，清光万古悬。流辉湛端水，闪铄金龙鞭。公在端州作良牧，此月随公照林麓。复从全岭荫甘棠，天际蟾光色更煌。山河大地流俱满，金粟随风转吐香。万古璃琉波荡漾，千门宝玉遥相向。鉴物真堪数发毫，烛林便可消烟瘴。即今剑履去朝天，明月团团引马前。金宫银阙看从入，乐奏钧天似可传。此时崧台月犹灿，清辉不改留公玩。愿将月露泻金茎，洒向东南沾欲遍。
送叶完璞
作者：韩上桂
朝代：明

江柳正盈盈，江花照眼明。最难今日别，不易故人情。酒尽壶仍发，时危剑未平。因君裁短句，并入棹歌声。
送周鼎石先生入贺便道寿其二亲及其家大母八十韵
作者：韩上桂
朝代：明

仙旆离荒域，华镳入帝州。山河明绣节，边檄重金瓯。华祝尧天迥，嵩呼汉日悠。朱崖同玉帛，丹阙会王侯。四岳峰峦拱，三山草木稠。群公趋曳履，天子坐凝旒。袖拂垆烟袅，步从剑气浮。列藩推懋载，任辖美宣猷。玉露分仙掌，彤霞湛御沟。朝回花底晏，槎泛海门秋。负弩驱前郡，怀黄拥去驺。闾阎争顾羡，父老共绸缪。朱守荣堪耀，莱衣喜正酬。入门瞻气色，过里驻旌斿。三秀凌阶发，双梧倚户修。红颜方照绚，白发未经抽。坐映丝为鹤，行当杖是鸠。含饴情未已，对鲤意仍留。序甫侵玄冥，时还属蓐收。长天澄廓漠，碧渚泻清浏。婺女光重灿，南星晓更周。轻风吹绮席，紫气度青牛。北斗当窗迥，银河入槛流。赤城回雉堞，镜水散龙湫。磴绝天台路，门连聚窟洲。缤纷仙乐部，错落锦云毬。枣集安期授，桃经方朔偷。宝筵排玳瑁，彩幄护银钩。桂父烝琼醴，金娥进王羞。碧披丛蒂奈，霞擘贯珠榴。急管谐均律，清歌引丳喉。祥鸾适至止，青鸟亦啁啾。宾客经过密，萧朱逸兴遒。联轩驱紫勒，叠盖度华辀。公子频移席，室人屡唱酬。金罍倾琥珀，宝杓注璃琉。愿引羲和辔，欣添海屋筹。兰灯交错绮，犀比□呼牟。庆藉君王宠，恩私日月休。潜鱼波泼泼，庭鹿晚呦呦。黄石色犹少，常枞舌正柔。嗽流怡玉液，晞发晒昆丘。天地存双鬓，精神注两眸。意迢云外鹄，情狎海中鸥。手植瑶林茂，家依桂树幽。披毫皆鷟鸑，跃足悉骅骝。圣代衣冠济，清朝礼乐优。西昆馀琬琰，东壁聚琅球。王氏青箱富，崔家二凤俦。庐陵曾辅宋，细柳旧安刘。祖武寻规矱，孙贻绍冶裘。探玄符冥始，体性薄于讴。统续尼宣绪，精通大禹畴。力祛秦汉习，首唱东南陬。季长非无帐，羊公且乏帱。生民同食息，君子慎居由。善喜齐人傅，邪驱楚众咻。三千多技艺，七十慰弸彪。济济登廊庙，彬彬轶鲁邹。嗟余羁俗网，亦复与牛溲。白璧欣重砺，明珠戒暗投。声随神磬发，道协童蒙求。雨后看丛卉，云中跃素虬。钧陶同气化，棫朴展薪槱。兹届趋庭日，还承奉阙游。蓼萧欣令誉，葛藟附南樛。德与福相召，时随庆若谋。直将三乐并，岂独二难裒。别意悬膺御，离情怅郭舟。岱宗高共仰，沧海浩无侔。寿域和风扇，春台协气游。皇仁覃蚁垤，储教省龙楼。便道宜咨访，舆情可探搜。三城伤瘴疠，六郡急貔貅。既轸南蕃虑，兼纾北顾忧。绩彰羊石颂，顺著兕觥觓。忠孝诚为载，温恭德是輶。趋跄随雉尾，眷注重螭头。萱草庭方茂，椿枝露正瀀。征途宜遄发，早晚莫夷犹。
送大司马陈如冈公归维扬
作者：韩上桂
朝代：明

桂闻与我双白璧，不若司马陈公一见识。兹言入耳久飞魂，欲向云霞望颜色。自怜短弱不胜衣，几向风林嗟羽翼。局处幽岩春复春，衡门泌水渐湮沦。贫如东郭常穿履，又似朱公欲负薪。去年射策阻金门，今年寥落滞荒村。三岁星辰徒怅望，威凤祥云隔晓暾。偶乘疲羊初入郭，旌旗正喜过长薄。褐衣布履抵辕门，将军引见神仙阁。草野之氓礼数疏，请公无怒轻吹嘘。手校艺文惊太乙，一朝掷示等璠玙。平生不解伺人颜，因公剖尽肺腑间。荆轲匕首何辞死，要离燔毁讵足艰。岁月光阴不相待，悠悠世事风云改。遇公犹未阅穷秋，白玉青蝇谢光采。始信人间行路难，不独羊肠九折盘。公侯富贵尚如此，况乃下士无贫寒。公归林木藉清阴，终抱当年济世心。圣主阳明烛万里，薄蚀讵肯妖魔侵。虽然云影满丹壑，未许初服抽华簪。韩生此时正鼓枻，欲往淮南结幽桂。短褐从公踏翠岑，东山暂可容清憩。
送孙无挠归婺源
作者：韩上桂
朝代：明

真人真人归何许，当在白岳之颠婺源之浒。五岭太炎谁作主，谷城黄石堪与语。真人韬略足龙虎，龙幻奇文虎作武。粤江烟静波无澜，将军高卧閒且閒。旗悬太白风不动，弧挂绣氂不用弯。真人袒裼处其间，招邀韩生时往还。酒熟数浮鹦鹉杓，香醲频爇鹧鸪斑。鹧鸪斑羽声初歇，叫落岭南枝上月。月照寒花尽着霜，风吹海浪翻成雪。真人见此起乡怀，巾垂折角步麻鞋。挥手欲辞岭月去，直上天门踏绿苔。绿苔绿苔踏欲裂，涧底寒泉声哽咽。岭外游人日日来，曾见真人之奇节。真人去粤粤山愁，真人还婺婺源幽。白岳山头栖白鹤，婺源江畔跨青牛。不须南北别踪迹，看取冰心照九秋。
送庐山老人
作者：韩上桂
朝代：明

暮春送客江之浒，独鹤江头绕江树。长杨绾结漫留人，山笛斜吹急带雨。仙人此去归何峰，桃花历落随东风。匡庐五老今还在，为我先开瀑布松。
送彭灵麓仪宾归广信
作者：韩上桂
朝代：明

淳于虽滑稽，亦是齐快婿。大笑似轻狂，微词却深诣。献笼表信诚，操蹄喻蒙蔽。解纷会有权，炙輠元非伪。君今缔朱门，婚接天潢贵。桃李盛生春，雀屏俨增丽。虽称戚里荣，而无纨裤气。读书破典坟，剖理极玄秘。笔势三峡流，谈锋万人避。草隶造独工，篆刻仍兼技。南来恣遨游，结交奭衍辈。谈天似可酬，雕龙堪作对。遂令粤海滨，恍接稷下会。岁晏逝言归，名王应拥彗。绮席特留髡，簪珥多遗坠。一石既尽时，知君如何醉。
送新兴杨明府内召
作者：韩上桂
朝代：明

杨公今世之奇才，手携剑匣芙蓉开。一挥兕革无停滞，白日却走天边雷。雷声震霹雳，公心贯金石。万树桃花待雨妍，千寻帝阙翔金舄。兴之为邑杂百蛮，胡为春锦绚斓斑。任公并剪一割裂，顾见草木生姿颜。即今入践司农职，万户苍生待食息。但用先年蔽芾棠，何忧不覆千林翼。余之良友有二黄，天闲飞黄总莫方。大黄已跃天门去，惟馀小者尚傍徨。此皆渥水神龙种，不与野马争腾骧。公曾并回伯乐顾，一进一却庸何伤。嗟予未获就公厩，见公倒屣惟恐后。土木形骸本足嘲，况此镆铘久生绣。公一摩之光怪露，万丈虹霓为公吐。夜夜朝朝风雨声，欻然紫气冲云雾。送公之行予无言，但向江头把绿荪。大黄誓不忘国士，小黄岂负信陵恩。丈夫报德应有在，委露输尘安足论。
送曹念含参军
作者：韩上桂
朝代：明

试象堂中群客集，走笔竞奇翻五色。东望彤云映晓暾，飘飘欲送仙鸾翼。鸾翼高腾迥不群，今之才子曹参军。先朝太史文章客，剩有箕裘属典坟。参军尔有凤皇毛，而无膏梁气。作诗往往追建安，对人全不记门地。在粤几三载，拄笏但看山。朝朝牵马至，日日簿书閒。所交悉文士，异彩拂斓斑。芙蓉花照幕，娵隅语学蛮。蛮方语言不可学，独有文词差合作。参军学语终聱牙，探韵分题顾不恶。荔子丹时作赋雄，刺桐密处留清谑。蜃气楼台借幻奇，大海奔涛供喷薄。吾粤宦游不乏人，磊落如公实鲜伦。公今径欲朝天去，稽首万年祝紫宸。使我追之不前望不及，但见沿江翡翠飞鸣送行楫。欲搆微词代赠车，又惭往日伎俩一一俱相习。不如大啸且分携，江草江花露微湿。粤之佳朋最难得，参军还时飞旆急。
送曾苍岩座师出都门
作者：韩上桂
朝代：明

道大时难合，德高愿却违。情随湖雁远，兴逐海云飞。白雪和应寡，朱弦知者希。问奇惟弟子，寂寞正相依。不敢伤流俗，其如偃卧何。浮云天外绝，飞鸟目中过。宅剩扬雄草，门张翟氏罗。犹存恋阙意，忍作五噫歌。少贬是君泽，长归即圣恩。冥鸿惊慕弋，泽雉喜离樊。落日琴三弄，佳辰酒一尊。沧潭最幽处，庶可涤烦喧。紫气从何驻，仙牛早渡关。世人多白眼，吾道付青山。北海犹风懦，西铭可订顽。诗书今汗漫，得暇手重删。
送曾苍岩座师出都门·其一
作者：韩上桂
朝代：明

道大时难合，德高愿却违。情随湖雁远，兴逐海云飞。白雪和应寡，朱弦知者希。问奇惟弟子，寂寞正相依。
送曾苍岩座师出都门·其三
作者：韩上桂
朝代：明

少贬是君泽，长归即圣恩。冥鸿惊慕弋，泽雉喜离樊。落日琴三弄，佳辰酒一尊。沧潭最幽处，庶可涤烦喧。
送曾苍岩座师出都门·其二
作者：韩上桂
朝代：明

不敢伤流俗，其如偃卧何。浮云天外绝，飞鸟目中过。宅剩扬雄草，门张翟氏罗。犹存恋阙意，忍作五噫歌。
送曾苍岩座师出都门·其四
作者：韩上桂
朝代：明

紫气从何驻，仙牛早渡关。世人多白眼，吾道付青山。北海犹风懦，西铭可订顽。诗书今汗漫，得暇手重删。
送朗上人归庐山时来游罗浮不果
作者：韩上桂
朝代：明

上人去住何曾定，远望浮云相隐映。白足深知出世尘，玄心祇自悬明镜。昔到罗浮匪学仙，今归匡庐亦偶然。葛洪鍊食终成幻，远公遗迹尚留缘。迢遥似阻阴山雪，潺湲且弄西江月。卓锡他年肯更来，看取梅花几树开。
送李长度归古冈兼寄其弟九倩
作者：韩上桂
朝代：明

古冈冈上老梧桐，翠凤含辉据碧丛。日出蓬宫从弄影，天清珠海任乘风。来时燕雀群争讶，归去埙篪调可同。芳草自知多逸思，停云有咏托谁通。
送沈观察入贺
作者：韩上桂
朝代：明

天王政令敷寰宇，德意涵濡若膏雨。草木迎阳尽欲欢，燕雀逢春俱解语。大地河山日月明，中朝礼乐夔龙叙。喜气朝看溢禁闱，讴歌远慰闻边土。烨烨前星傍紫枢，迢迢少海通玄渚。丰芑重贻奕叶谋，姞兰更嗣芳条绪。丹穴鹓鸾接翼飞，渥洼龙种乘云举。南极祥光映綵弧，西昆王母具麟脯。华封三祝愿圣人，嵩岳连呼拜明主。公从观察列藩屏，晨向轩墀效歌舞。便学东方诵柏梁，更袭成周陈石鼓。文德常期列训球，武功惟愿扬干羽。千秋金鉴未为奇，大宝名箴堪并数。天子非常赐燕欢，群公不翅垂誇许。尔在南中静蜃氛，功存岭外同棠树。霜飞六月散炎蒸，瑞应五羊茂禾黍。论德还当列鼎铉，比绩会且铭钟吕。何如循吏觏龚黄，实从间气生申甫。金茎玉露会重颁，圭瓒黄流看独贮。钦哉毋坠尔成劳，勖矣尚为国良辅。出当保障入好佐，内作后先外禦侮。闻令惟思竭股肱，感恩直愿输心膂。臣何功焉受宠施，稽首万年同召虎。
送王如水公泊崧台下
作者：韩上桂
朝代：明

春云何黯黯，天地互晴阴。似妒雌雄合，翻知风雨心。虚台涵塔影，古阁拔江深。荡漾渔人意，因公溉釜鬵。
送督学陈章阁公以楚藩镇润州
作者：韩上桂
朝代：明

有美一人曳明瑶，左贯日月右招摇。驱云车兮驾神马，弁长缨兮激玉箫。玉箫兮几弄，缥缈行云朝相送。已从合浦探明珠，更向罗浮听朱凤。朱凤翩翩远而致，玉贝连环若编次。九秋夜雨长蔬畦，两岸芙蓉映相媚。泽国犹思佩楚兰，歌当郢雪春风寒。湘灵鼓瑟不可见，巫山玉女空盘桓。送君更对苏台月，蟾镜晶荧彻毫发。当年步屧委苔尘，几见月圆还月缺。勾践城边遍绿荪，要离冢上寒云繁。长洲茂苑花常满，到日鸣珂引绣轩。绣轩错毂绮罗春，扬子江头杨柳新。溧阳古庙荒芜尽，棹歌谁念芦中人。君今仗节驻江南，回首青山桂树林。霜落吴门枫叶冷，望美人兮感我心。
送督学陈章阁公以楚藩镇润州
作者：韩上桂
朝代：明
体裁：古风

有美一人曳明瑶，左贯日月右招摇。驱云车兮驾神马，弁长缨兮激玉箫。玉箫兮几弄，缥缈行云朝相送。已从合浦探明珠，更向罗浮听朱凤。朱凤翩翩远而致，玉贝连环若编次。泽国犹思佩楚兰，歌当郢雪春风寒。湘灵鼓瑟不可见，巫山玉女空盘桓。送君更对苏台月，蟾镜晶荧彻毫发。当年步屧委苔尘，几见月圆还月缺。勾践城边遍绿荪，要离冢上寒云繁。长洲茂苑花常满，到日鸣珂引绣轩。溧阳古庙荒芜尽，棹歌谁念芦中人。君今仗节驻江南，回首青山桂树林。霜落吴门枫叶冷，望美人兮感我心。
送罗象之公祖入觐诗荔枝
作者：韩上桂
朝代：明

搴帷时见火云奇，万斛丹砂压翠枝。圣主恩深饶雨露，金茎应向日华披。日南珍树带轻霞，绿叶丛生裹绛纱。道是行春看入夏，转疑嘉实是名花。
送罗象之公祖入觐诗荔枝·其一
作者：韩上桂
朝代：明

搴帷时见火云奇，万斛丹砂压翠枝。圣主恩深饶雨露，金茎应向日华披。
送罗象之公祖入觐诗荔枝·其二
作者：韩上桂
朝代：明

日南珍树带轻霞，绿叶丛生裹绛纱。道是行春看入夏，转疑嘉实是名花。
送莫苍屏归连州时同送其师董见龙之任南雍
作者：韩上桂
朝代：明

玉盘之错碧琅玕，冰浆雪粒椀茗寒。一歠浑释不可见，精迷意夺沉其欢。相逢臭味惟之子，咀嚼敷腴得如此。问道应探象冈元，负笈直走千馀里。师今缀秩蓬莱班，子归连水复连山。虞廷苞凤含章舞，五色葳蕤定可攀。
送莫苍屏归连州时同送其师董见龙之任南雍
作者：韩上桂
朝代：明
体裁：古风

玉盘之错碧琅玕，冰浆雪粒碗茗寒。一歠浑释不可见，精迷意夺沉其欢。相逢臭味惟之子，咀嚼敷腴得如此。问道应探象冈元，负笈直走千馀里。师今缀秩蓬莱班，子归连水复连山。虞廷苞凤含章舞，五色葳蕤定可攀。
送袁伯膺归会稽
作者：韩上桂
朝代：明

四明游客清且狂，被服丽藻盛文章。幽兰佩结扬芬芳，黄金作间饰琳琅。云霞绚烂旭日光，宝剑照辉芙蓉霜。酒酣起舞意飞扬，愿蹴昆崙蹋大行。雄谈伟辨势莫当，巨涛倒泻三峡长。经文纬武不可量，流风馀馥薰众良。圯上之术开子房，鬼谷秘授苏与张。南游庾岭访仙羊，群公愿交意匪遑。篇章酬酢谁者倡，诗成人竞誇袁郎。罗浮山色归奚囊，何必顾羡陆贾装。即今行急乡思忙，金风萧瑟木叶黄。衣冠祖道满河梁，愿君努力期劻勷。勿学贺老空徜徉，丰城久闭腾光芒。斗间紫气占非常，老骥伏枥转昂藏。羊肠遍历如康庄，异时相思托雁翔，缄书遥寄长不忘。
送詹生还武夷
作者：韩上桂
朝代：明

武夷之峰三十六，丹崖翠削骇心目。干牛合斗灿星分，瞰越窥吴横地轴。日照晴霞裂锦文，紫芝玉树生氤氲。中有仙人摇白羽，散发赤脚踏青云。一峰嵂兀名大王，金光昼现色煌煌。玉女姣好备洒扫，巍峨列侍君之旁。吹篪击鼓挟白虎，碧玕之管鸣笙簧。念此何时纵长驾，飘然顿足山之下。便将羽袖拂流霞，更得神浆消永夏。幔亭之宴者谁尊，知是神仙第几孙。九曲寒流宜沐发，为我东归具玉盆。
送詹生还武夷
作者：韩上桂
朝代：明
体裁：古风

武夷之峰三十六，丹崖翠削骇心目。干牛合斗灿星分，瞰越窥吴横地轴。玉女姣好备洒扫，巍峨列侍君之旁。吹篪击鼓挟白虎，碧玕之管鸣笙簧。便将羽袖拂流霞，更得神浆消永夏。幔亭之宴者谁尊，知是神仙第几孙。九曲寒流宜沐发，为我东归具玉盆。
送豫章孔道王孙
作者：韩上桂
朝代：明

越王城上鹧鸪啼，越王城下芳草萋。孤台突兀凉风起，远见浮云隐树低。此时王孙欲归去，日落片帆开古渡。剑拂芙蓉射斗牛，服制芰荷惹烟雾。桂树山中重结盟，旧时猿鹤快相迎。独怜契合难为别，愿折芳蘅寄远情。
送邓太素归豫章
作者：韩上桂
朝代：明

豫章大木本奇材，古干原凭雨露栽。止可雕摩供栋柱，岂应剥蚀付莓苔。梦随栎社谁相顾，爨比桐琴肯竟摧。潮海上通银汉杳，仙槎一去几时来。
送陈伯畴
作者：韩上桂
朝代：明

落魄仍虚陆贾装，青山止剩老诗囊。天生彩笔人何负，霜逼貂裘客转忙。眼下有权操黑白，舌端无力辍雌黄。一竿钓艇悬新月，何处沧洲不奈狂。
送马仲高北上
作者：韩上桂
朝代：明

京北有高台，下瞰易水流。云是郭隗时，实佐燕昭谋。本为孤羁客，语合遂见收。黄金空突兀，骏骨谁能酬。斯人不可见，嗟哉成荒丘。君今挺高足，杳若控仙虬。青云纷四映，赤电飙然浮。愿言弘此谟，庶以干王侯。岁尽日云暮，冉冉浮云征。俯观万物间，大小各有营。之子独何为，眷言怀上京。岂无饥渴念，所志在成名。人生多愤惋，永夜中肠惊。种松苦不长，幽花空自明。采之贻远道，因风扬芳馨。努力善自爱，毋为俗虑撄。
送马仲高北上·其一
作者：韩上桂
朝代：明

京北有高台，下瞰易水流。云是郭隗时，实佐燕昭谋。本为孤羁客，语合遂见收。黄金空突兀，骏骨谁能酬。斯人不可见，嗟哉成荒丘。君今挺高足，杳若控仙虬。青云纷四映，赤电飙然浮。愿言弘此谟，庶以干王侯。
送马仲高北上·其二
作者：韩上桂
朝代：明

岁尽日云暮，冉冉浮云征。俯观万物间，大小各有营。之子独何为，眷言怀上京。岂无饥渴念，所志在成名。人生多愤惋，永夜中肠惊。种松苦不长，幽花空自明。采之贻远道，因风扬芳馨。努力善自爱，毋为俗虑撄。
逋石
作者：韩上桂
朝代：明

岩前霞影重重，涧底桃花树树。石冷已令醉醒，月明犹未归去。
遣兴
作者：韩上桂
朝代：明

久负林泉癖，因知物理幽。倒丝虫自挂，刷羽雁交浮。壁响松风入，窗虚桂月流。悲歌重怀古，蓬鬓此千秋。
遣兴
作者：韩上桂
朝代：明
体裁：五言律诗

久负林泉癖，因知物理幽。壁响松风入，窗虚桂月流。悲歌重怀古，蓬鬓此千秋。
都门别曾乾义
作者：韩上桂
朝代：明

行年三十二，所向皆无成。西风吹我行，万籁送悲声。双剑在匣中，隐隐作龙鸣。我生本南越，胡为眷上京。射策阻不进，羁栖欲何营。人生世路上，去住如浮萍。退者非独拙，进者非独明。夙兴而夜寐，努力副荣名。与子乍倾盖，结交犹未久。意气倏绸缪，形骸复何有。子刃初发硎，光芒常在手。水陆断蛟犀，四顾谁为耦。偶然少挫顿，雷电犹堪走。余虽百折馀，磨厉心如旧。大器贵晚成，重璞忌轻剖。积厚光自流，可以树不朽。
都门别曾乾义·其一
作者：韩上桂
朝代：明

行年三十二，所向皆无成。西风吹我行，万籁送悲声。双剑在匣中，隐隐作龙鸣。我生本南越，胡为眷上京。射策阻不进，羁栖欲何营。人生世路上，去住如浮萍。退者非独拙，进者非独明。夙兴而夜寐，努力副荣名。
都门别曾乾义·其二
作者：韩上桂
朝代：明

与子乍倾盖，结交犹未久。意气倏绸缪，形骸复何有。子刃初发硎，光芒常在手。水陆断蛟犀，四顾谁为耦。偶然少挫顿，雷电犹堪走。余虽百折馀，磨厉心如旧。大器贵晚成，重璞忌轻剖。积厚光自流，可以树不朽。
酌酒示汤于盘
作者：韩上桂
朝代：明

一啸乾坤只自痴，春风回首叹支离。人情已厌惟杯酒，世事其如浑局棋。寂寞杨雄谁问汝，浮沉阮籍是吾师。欲知冥徙逍遥意，与尔相看酩酊时。
醉歌行席中赠如冈陈公
作者：韩上桂
朝代：明

平生颇有激烈肠，当秋拔剑神飞扬。恨不相随渐离辈，悲歌击筑燕山傍。陈公官高膺八命，经略东南发神令。斫龙湾头海水腥，制虎山中烟火净。惟馀下士意磊落，使我形神重开扩。竖子何知奉后尘，将军顾待真不薄。月照吴江木落时，公归淮土鸣金羁。幕府如云驺从发，挥手欲与云山辞。韩生意气消不得，欲上青天搅白日。问渠何事遍荒衢，不照幽崖之石室。猛犬狺狺吠九关，玉门欲扣排金镮。勾陈宿卫森相向，重阶累级不可攀。万古精诚尽如此，哀丝急管空满耳。黄云高捲日月微，醉歌恐有悲风起。
采莲曲
作者：韩上桂
朝代：明

采莲复采莲，采莲方未已。翠羽拂云平，轻桡乘浪起。越女娇娆世所无，玉环系腕色甚都。相将结伴寻芳去，但得芙蓉莫浪趋。芙蓉浅浅峡江侧，近水轻盈净如拭。将归东岸隔西浔，欲往汀南限溪北。汀南溪北一朝花，采莲谁得似娼家。不憎绿水渐罗袂，但恨鸳鸯占浦沙。浦上鸳鸯两两飞，翠茎丹干自相依。渚口初闻乘月去，隔江犹唱采莲归。采莲曲，欢未足。一路歌声入綵云，相看翠袖飘红玉。思君为擢藕如船，断却长丝恨转连。蒂似妾心空自苦，花当妾貌好谁怜。采莲秋已暮，归来月如素。塞外音书杳不闻，江南年少空相慕。摘尽红莲怅远天，回看往路空寒烟。君看少小如花女，谁不解刺采莲船。
重阳前一日同汝载登城北台兼怀邓玄度给谏
作者：韩上桂
朝代：明

炎岭秋迟菊未开，重阳先日此登台。斗边剩有双龙在，蓟北曾无一字来。细雨微芜荒欲尽，高崖曲垒折犹回。明朝胜事看如昨，点检萸囊映酒杯。
重阳日同提舶刘天虞公暨万伯文彭于兰游月溪寺饮文昌宫
作者：韩上桂
朝代：明

绀宇琼扉敞独雄，谁人提举玉霄宫。天文北斗遥堪接，地势南溟近可通。宝勒閒调嘶五马，石桥高跨挹长虹。专城共羡犹青鬓，吹帽何妨任野风。